Bɛgyinla Kpundii Kɛ “Adendulɛma” | Debiezukoalɛ\nKENGA YE WƆ Afrikaans Albanian America Mumule Aneɛ Amharic Arabic Armenian Armenian (West) Bicol Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumule Aneɛ Croatian Czech Dangme Danish Dutch English Estonian Ewe Finnish French Ga Garifuna Georgian German Giliki Greenlandic Haitian Creole Hiligaynon Hungarian Igbo Iloko Indonesian Italian Japanese Kinyarwanda Kirghiz Korea Mumule Aneɛ Korean Kwanyama Latvian Lingala Lithuanian Luo Malagasy Malay Maya Mizo Moore Myanmar Nahuatl (Northern Puebla) Ndebele Ndonga Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Ayacucho) Quechua (Bolivia) Rarotongan Romanian Russia Mumule Aneɛ Russian Samoan Sepedi Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swati Swedish Tagalog Tatar Tetun Dili Thai Tsonga Turkish Twi Ukrainian Urdu Venda Vietnamese Zulu\n‘Ayi mɔ, mesɛlɛ bɛ, bɛle nyɛvolɛ nee adendulɛma wɔ ewiade! Bɛmmadi nwonane atiakunluwɔzo ne mɔ anzi fee.’—1 PITA 2:11.\nDuzu ati a bɛkola bɛfɛlɛ menli mɔɔ bɛkpokpa bɛ la kɛ adendulɛma ɛ?\nAdenle boni azo a “mboane” gyɛne ne noko le adendulɛma ɛ?\nDuzu a ɛ nye la ye ade kenlebie a?\n1, 2. Nwane mɔ a Pita hanle kɛ bɛle Nyamenle “menli ne mɔɔ yekpa nu yeye bɛ” la ɛ, na duzu ati a ɔvɛlɛle bɛ “adendulɛma” ɛ?\nGYISƐSE hɔle anwuma la ye ɛvolɛ kɛyɛ 30 anzi, ɛzoanvolɛ Pita hɛlɛle kɛlata manle Nyamenle “menli ne mɔɔ yekpa nu yeye bɛ na bɛha maanɔne wɔ Pɔntɛse, Galeehyea, Kapɛdosea, Ehyea, yɛɛ Baetenea la amuala.” (1 Pita 1:1) Pita vale edwɛkɛkpɔkɛ Nyamenle “menli ne mɔɔ yekpa nu yeye bɛ” la gyinlanle ɛkɛ manle menli mɔɔ le kɛ ɔdaye mɔɔ bɛva sunsum nwuanzanwuanza ne bɛkpokpa bɛ na bɛnyia “ngoane fofolɛ nwo anyelazo mɔɔ ɛnwu ɛlɛ” na bɛ nee Kelaese bali tumi wɔ anwuma la. (Bɛgenga 1 Pita 1:3, 4.) Noko duzu ati a akee ɔvɛlɛle bɛdabɛ mɔɔ bɛkpokpa bɛ la kɛ “nyɛvolɛ nee adendulɛma” ɛ? (1 Pita 2:11) Duzu a ɛhye kile maa yɛ wɔ mekɛ mɔɔ ɛye Alasevolɛ mɔɔ wɔ ewiade amuala la anu 650 ɛsie ahane a nuhua 1 ala a kile kɛ ɔboka bɛdabɛ mɔɔ bɛkpokpa bɛ la anwo la ɛ?\n2 Ɔfɛta kɛ ɔvale edwɛkɛkpɔkɛ “adendulɛma” ɔgyinlanle ɛkɛ ɔmanle bɛdabɛ mɔɔ bɛkpokpa bɛ wɔ ɛvoya mɔɔ lumua la anu la. Mɔhama ne mɔɔ bɛwɔ ɛkɛ ɛnɛ la ɛnrɛdɛnla azɛlɛ ye azo dahuu. Ɛzoanvolɛ Pɔɔlo mɔɔ boka “mboane ekpunli ekyi” ne anwo la hɛlɛle kɛ: “Yɛmɛ, yɛ nzi maanle wɔ anwuma. Ɛkɛ ne yɛɛ yɛ nye la kɛ yɛ Dievolɛ Awulae Gyisɛse Kelaese vi bara a.” (Luku 12:32; Fel. 3:20) Ɔluakɛ bɛdabɛ mɔɔ bɛkpokpa bɛ la anzi “maanle wɔ anwuma” la ati, saa bɛwu a bɛfi azɛlɛ ye azo na bɛnyia damɛnlangoate ngoane wɔ anwuma. (Bɛgenga Felepaema 1:21-23.) Ɛhye ati, yɛkola yɛka ye wɔ adenle bie azo kɛ bɛle “adendulɛma” wɔ azɛlɛ ye mɔɔ Seetan ɛlɛnea zo la azo.\n3. Edwɛkɛ boni a yɛbahola yɛabiza ye wɔ “mboane” gyɛne ne anwo ɛnɛ a?\n3 Na ‘mboane gyɛne’ ne noko ɛ? (Dwɔn 10:16) Asoo bɛnlɛ anyelazo mɔɔ gyi Ngɛlɛlera ne azo la kɛ bɛbadɛnla azɛlɛ ne azo dahuu ɔ? Ɛhɛe, ɔbayɛ bɛ sua nu dahuu! Kɛkala, yɛbahola yɛaha kɛ bɛdabɛ noko bɛle adendulɛma. Wɔ adenle boni azo?\n“ABƆDEƐ MUALA ƐLƐTE NYANE”\n4. Duzu a ewiade mgbanyima ɛngola ɛnzi ye adenle a?\n4 Suzuamgba ala mɔɔ Seetan ngyehyɛleɛ ɛtane ɛhye tɛbɔ ɛkɛ la, menli kɔsɔɔti mɔɔ Keleseɛnema boka nwo la bahɔ zo anwu amaneɛ wɔ atua mɔɔ Seetan dele tiale Gyihova la anwo. Yɛkenga ye wɔ Wulomuma 8:22 kɛ: “Yɛze kɛ toonwo mɔɔ yeradwu ɛnɛ la abɔdeɛ muala ɛlɛte nyane kɛ asɛɛ yevo awolɛ zo.” Ɔnva nwo mɔdenle mɔɔ ewiade mgbanyima, abɔdeɛ nwo nrɛlɛbɛvolɛma yɛɛ menli mɔɔ boa bɛdabɛ mɔɔ bɛlɛnwu amaneɛ ɛlɛbɔ la, bɛngola bɛnzi ninyɛne ɛhye mɔ adenle.\n5. Kpɔkɛ boni a menli mgbe dɔɔnwo ɛbɔ ɔvi 1914 mɔɔ ba la ɛ, na duzu ati ɔ?\n5 Ɔvi 1914 mɔɔ ba la, menli mgbe dɔɔnwo ɛvi bɛ ɛhulolɛ nu ɛlie Gyisɛse Kelaese mɔɔ Nyamenle ɛzie ye Belemgbunli la tumililɛ ɛdo nu. Bɛngulo kɛ bɛyɛ Seetan ewiade ne foa. Bɛkpo kɛ bɛkɛboa Seetan ewiade ne. Emomu, bɛfa bɛ anwosesebɛ nee bɛ anwonyia bɛboa Nyamenle Belemgbunlililɛ ne.—Wulo. 14:7, 8.\n6. Adenle boni azo a Gyihova Alasevolɛ le kɛ nyɛvolɛ a?\n6 Gyihova Alasevolɛ wɔ maanle mɔɔ bo 200 la azo, noko ɔnva nwo ɛleka biala mɔɔ bɛwɔ la, bɛbɔ bɛ ɛbɛla kɛ nyɛvolɛ. Bɛnva bɛ nwo bɛnwulowula maanle biala maanyɛlɛ nee ye edwɛkɛ nu. Kɛkala bɔbɔ, bɛbu bɛ nwo kɛ bɛle ewiade fofolɛ ne mɔɔ Nyamenle bava ara la maanlema. Bɛ nye die kpole kɛ bɛ mekɛ mɔɔ bɛlɛ ye kɛ adendulɛma wɔ ɛtane ewiade ɛhye anu la ɛlɛba awieleɛ ndɛndɛ la.\nYɛmbɔ mɔdenle kɛ yɛyɛ Seetan ewiade ne boɛ. Yɛkanvo Nyamenle ewiade fofolɛ ne yɛkile\n7. Kɛ ɔkɛyɛ na Nyamenle azonvolɛ ayɛ ye maanlema dahuu ɛ, na nienwu a bɛbadɛnla a?\n7 Ɔnrɛhyɛ, Kelaese bahile ye tumi na yeazɛkye Seetan ngyehyɛleɛ ɛtane ɛhye. Kelaese arane ne mɔɔ di munli la baye ɛtane nee nyane avi azɛlɛ ye azo. Ɔbaye abɔdeɛ mɔɔ ɛnyelɛ nwu bɛ nee mɔɔ ɛnyelɛ ɛnnwu bɛ mɔɔ bɛte Gyihova tumililɛ ne anwo atua la yeavi ɛkɛ. Nyamenle nɔhalɛ azonvolɛ bɛanyia adenle adɛnla Paladaese azɛlɛ ne azo dahuu. (Bɛgenga Yekile 21:1-5.) Wɔ adenle ɛhye azo, akee “bɛbaye abɔdeɛ muala bɛavi ɛkpɔlɔlɛ akɛlɛzonlenlɛ nu na [bɛanyia] anyunlunyia fanwodi ne mɔɔ Nyamenle amra lɛ ye la.”—Wulo. 8:21.\nDUZU A BƐKPONDƐ BƐAVI NƆHALƐ AZONVOLƐ ƐKƐ A?\n8, 9. Kilehile Pita edwɛkɛ bɛmmadi “nwonane atiakunluwɔzo” ne mɔ anzi anu.\n8 Pita hilele mɔɔ bɛkpondɛ bɛavi Keleseɛnema ɛkɛ wɔ mekɛ mɔɔ ɔhanle kɛ: “Ayi mɔ, mesɛlɛ bɛ, bɛle nyɛvolɛ nee adendulɛma wɔ ewiade! Bɛmmadi nwonane atiakunluwɔzo ne mɔ mɔɔ dahuu nee bɛ ɛkɛla ko la anzi fee.” (1 Pita 2:11) Bɛlumuale bɛhɛlɛle folɛdulɛ ɛhye bɛmanle Keleseɛnema mɔɔ bɛkpokpa bɛ la, noko ɔwɔ ɛkɛ ɔmaa Gyisɛse mboane gyɛne ne noko.\n9 Atiakunluwɔzo bie mɔ wɔ ɛkɛ mɔɔ saa yɛdi nwolɛ gyima wɔ adenle mɔɔ yɛ Bɔvolɛ ne kulo la azo a ɔnle ɛtane a. Nɔhalɛ nu, bɛmaa ɛbɛlabɔlɛ yɛ anyelielɛ. Kɛ neazo la, atiakunluwɔzo mɔɔ maa yɛ nye die la bie a le aleɛlilɛ, nza ɛnlonlɛ, anyelielɛ ninyɛne, nee agɔnwolɛvalɛ mɔɔ ɔfɛta. Nla nu ngitanwolilɛ wɔ agyalɛma avinli bɔbɔ le kpalɛ yɛɛ ɔlɛ ye mekɛ. (1 Kɔl. 7:3-5) Ɛnee Pita ɛlɛka “nwonane atiakunluwɔzo ne mɔ mɔɔ dahuu nee [yɛ] ɛkɛla ko la” anwo edwɛkɛ. Amaa yɛade ɛhye abo kpalɛ la, Baebolo ngilebɛbo bie mɔ kile ɔ bo “atiakunluwɔzo mɔɔ ɔnle ye adenle zo” (King James Version) anzɛɛ “atiakunluwɔzo ɛtane” (New International Version). Ɔda ali kɛ, ɔwɔ kɛ yɛnea boɛ wɔ sonla atiakunluwɔzo biala mɔɔ ko tia Gyihova bodane na ɔbahola yeazɛkye abusuabɔlɛ kpalɛ mɔɔ ɔ nee Nyamenle lɛ la. Tɛ ye zɔ a Keleseɛnenli anyelazo mɔɔ ɔlɛ kɛ ɔbadɛnla aze dahuu la bala esiane nu.\n10. Ninyɛne mɔɔ Seetan fa di gyima maa Keleseɛnema bayɛ ye ewiade ne foa la bie a le boni?\n10 Seetan bodane a le kɛ ɔmaa nɔhalɛ Keleseɛenema mɔɔ bɛbu bɛ nwo kɛ “adendulɛma” wɔ ewiade ɛhye anu la asa nu ado. Anwonyiahulolɛ, ɛbɛlatanebɔlɛ, dumalielɛ, “medame a melumua” a subane nee maanle nwo ɛhulolɛ kɔsɔɔti, boka Seetan ngane ne mɔ anwo na ɔwɔ kɛ yɛnwu ye. Saa yɛbɔ mɔdenle yɛtwe yɛ nwo yɛfi nwonane atiakunluwɔzo ɛhye mɔ anwo a, ɛnee yɛlɛda ye ali wienyi kɛ yɛnle Seetan ɛtane ewiade ne afoa. Yɛmaa ɔda ali kɛ yɛde nuhua mekɛ ekyi bie ala. Debie mɔɔ yɛkpondɛ na yɛlɛbɔ mɔdenle kɛ yɛbanyia ye la a le dahuu ngoane wɔ Nyamenle tenlene ewiade fofolɛ ne anu.\n11, 12. Ɔyɛ a kɛzi bɛbu nyɛvolɛ ɛ, na duzu a yɛbahola yɛaha ye wɔ Gyihova Alasevolɛ ne mɔ anwo a?\n11 Pita doale zo hanle mɔɔ bɛkpondɛ bɛavi Keleseɛnema mɔɔ bɛle “adendulɛma” ɛkɛ la wɔ ngyɛnu 12 ne kɛ: “Ɔwɔ kɛ bɛmaa bɛ nyɛleɛ wɔ maanlema avinli yɛ kɛnlɛma, amaa saa bɛsi bɛ amgbu kɛ bɛnle kpalɛ bɔbɔ a, ɛnee kɛmɔ bɛnwu bɛ nyɛleɛ kpalɛ ne la ati bɛaye Nyamenle ayɛlɛ wɔ Kenle ne mɔɔ Awulae bara la.” Ɔdwu mekɛ ne bie a bɛtendɛ bɛtia nyɛvolɛ anzɛɛ adendulɛma. Bɛyɛ ɛhye ɔluakɛ bɛle ngakyile la ati, bie bɔbɔ a bɛbu bɛ kɛ bɛnle menli kpalɛ. Bɛ ɛdendɛlɛ, bɛ nyɛleɛ, bɛ anwoziezielɛ, na bie a kɛzi bɛde bɔbɔ la le ngakyile. Noko saa bɛbɔ ɛbɛla kpalɛ a, ɔmmaa bɛnnyia edwɛkɛ ɛtane biala bɛnga ye wɔ bɛ nwo.\n12 Zɔhane ala a, nɔhalɛ Keleseɛnema le ngakyile fi bɛ kpalɛzo amra dɔɔnwo anwo wɔ adawubɔlɛ anzɛɛ anyelielɛ ninyɛne ɛkpalɛ nu a. Bɛ adɛladeɛ nee bɛ anwoziezielɛ maa bɛyɛ ngakyile bɛfi ɛleka mɔɔ bɛwɔ la amra anwo. Ɔyɛ a ngakyile ɛhye mɔɔ bɛle la maa menli mɔɔ bɛdɔ bɛgua bɛ nzo nu la bɔ bɛ somolɛ kɛ bɛnle menli kpalɛ. Noko akee, menli bie mɔ kanvo bɛ wɔ bɛ ɛbɛlabɔlɛ kpalɛ ti.\n13, 14. Kɛzi nrɛlɛbɛ ‘dua ye nyɛleɛ zo di benle ɛ’? Maa neazo.\n13 Subane kpalɛ kola bɔ tendɛtia gua. Bɛdendɛle bɛtiale Gyisɛse bɔbɔ mɔɔ ɔ ngomekye ala a ɔlile nɔhalɛ mɔɔ di munli ɔmanle Nyamenle la. Bie mɔ vɛlɛle ye “adidikpoku, nzanli, adwuledievolɛma nee bɛdabɛ mɔɔ awie ɛmbu bɛ la agɔnwo!” Noko ɔluale ye ɛbɛlabɔlɛ zo ɔhilele kɛ ɔnle zɔhane. Gyisɛse hanle kɛ: ‘Nyamenle nrɛlɛbɛ dua ye nyɛleɛ zo di benle.’ (Mat. 11:19) Zɔhane ala a ɔde ye ɛnɛ noko a. Kɛ neazo la, menli bie mɔ bule mediema mɔɔ bɛsonle Bɛtele wɔ Selters, Germany la kɛ bɛ nwo yɛ ɛzulolɛ. Noko maanle ne anu kpanyinli ko hanle bie manle bɛ kɛ: “Alasevolɛ ne mɔ mɔɔ sonle ɛke la ɛbɛlabɔlɛ le ngakyile, noko ɔngyegye menli mɔɔ wɔ maanle ye anu la.”\nBaebolo nu nɔhalɛ ne ɛmaa koyɛlɛ ɛra Russiama abusua ɛhye avinli\n14 Neazo bieko a le kɛ bɛdonle Gyihova Alasevolɛ mɔɔ bɛwɔ Moscow, Russia la, ɛzonle kɛ bɛyɛ ɛtane dɔɔnwo. Bie mɔ ka kɛ Alasevolɛ ne mɔ sɛkye abusua, maa menli ku bɛ nwo, na bɛkpo ayileyɛlɛ nwo moalɛ. Noko wɔ June 2010 ne anu, Europe Kɔɔto mɔɔ di nwolɛ Adenle mɔɔ Sonla lɛ anwo gyima mɔɔ ɔwɔ Strasbourg, France la hanle kɛ Moscow suakpole ne anyɛ ye boɛ kɛ ɔvale ɔ nloa ɔwulowulale Gyihova Alasevolɛ mɔɔ bɛwɔ ɛkɛ la ɛzonlenlɛ nu na ɔzile bɛ ayiahɔlɛ nwo adenle la. Europe Kɔɔto ne hanle kɛ kɔɔto ne mɔ mɔɔ wɔ Russia la angola angile ɛtane holɛ ko mɔɔ Alasevolɛ ne mɔ yɛle la. Bɛhanle kɛ kɔɔto ɛhye mɔ gyinlanle Moscow mɛla kyengye ne mɔ azo a lile tiale Gyihova Alasevolɛ ne mɔ a.\n15. Baebolo ngyinlazo boni a Nɔhalɛ Keleseɛnema mɔɔ bɛwɔ ewiade amuala la di zo a?\n15 Gyihova Alasevolɛ mɔɔ bɛwɔ Moscow nee ewiade amuala la yɛ debie mɔɔ Pita hanle kɛ ɔwɔ kɛ Keleseɛnema yɛ la. Ɔhɛlɛle kɛ: “Awulae ati bɛha bɛ nwo aze bɛmaa menli mɔɔ lɛ tumi wɔ bɛ sa nu mɔɔ le kɛ Maanle Maanle Belemgbunli ne, . . . nee amɛnladoma.” (1 Pita 2:13, 14) Ɔwɔ nuhua kɛ nɔhalɛ Keleseɛnema ɛnle ɛtane ewiade ɛhye afoa ɛdeɛ, noko kɛmɔ Pɔɔlo hanle la, bɛfi bɛ ɛhulolɛ nu bɛbɛlɛ bɛ nwo aze bɛmaa arane mgbanyima mɔɔ “Nyamenle a ɛva bɛ ɛzie ɛkɛ” la.—Bɛgenga Wulomuma 13:1, 5-7.\n16, 17. (a) Daselɛ boni a kile kɛ yɛndwazo yɛntia arane ɛ? (b) Duzu a arane mgbanyima bie mɔ ɛha a?\n16 Gyihova Alasevolɛ bɔ bɛ ɛbɛla kɛ “adendulɛma” wɔ ewiade ɛhye anu, noko bɛnyɛ ɛhye bɛnva bɛndwazo bɛntia arane bie. Bɛte ɔ bo kɛ menli lɛ adenle kpa awie mɔɔ ɔbali bɛ nwo zo tumi la, yemɔti bɛndwazo bɛntia adenle mɔɔ bɛdua zo bɛdi bɛ ngyegyelɛ nwo gyima la. Ɛzonlenlɛ bie mɔ fa bɛ nwo wula maanyɛlɛ nu, noko Gyihova Alasevolɛ ɛnyɛ zɔ. Bɛmbɔ mɔdenle kɛ bɛmaa maanyɛlɛma ahakyi adenle mɔɔ bɛdua zo bɛdi tumi la. Ɛzonle mɔɔ menli to bɛ kɛ bɛmaa basabasayɛlɛ ba maanle nu anzɛɛ bɛdidi arane bo la ɛnlɛ ngyinlazo biala!\n17 Keleseɛnema di Pita folɛdulɛ ne mɔɔ ɔse “bɛli Maanle Maanle Belemgbunli ne eni” la azo, na bɛfa ɛbulɛ mɔɔ ɔfɛta bɛ la bɛmaa bɛ. (1 Pita 2:17) Arane mgbanyima bie mɔ ɛha kɛ bɛnlɛ debie biala mɔɔ bɛgyinla zo bɛbu Gyihova Alasevolɛ kɛ bɛle maamɔvo a. Kɛ neazo la, Steffen Reiche, mɔɔ ɛnee le arane sonvolɛ wɔ Brandenburg maanzinli ne anu, na nzinlii ɔrabokale Germany mɛladivoma ne anwo la hanle kɛ, Gyihova Alasevolɛ lale subane kɛnlɛma ali wɔ mekɛ mɔɔ bɛyɛle bɛ kpɔdekpɔde wɔ Nazi efiade ɛkɛ la. Bɛangyakyi bɛ diedi nu wɔ mekɛ mɔɔ bɛyɛle bɛ kpɔdekpɔde la, na bɛlale atiakunlukɛnlɛma ali bɛhilele bɛ gɔnwo mɔ pilizama. Ɔhanle kɛ ɛhye le neazo kɛnlɛma maa awie biala mɔɔ wɔ yɛ maanle ye anu la ɔluakɛ ɛnee bɛyɛ menli mɔɔ ɛnvi bɛ maanle ne anu anzɛɛ lɛ diedi ngakyile la atisesebɛ kpalɛ.\nDA ƐLƆLƐ ALI\n18. (a) Duzu ati a ɔfɛta kɛ yɛkulo yɛ mediema diedima ɛ? (b) Duzu a menli mɔɔ ɛnle Alasevolɛ la bie mɔ yɛle ye nzonlɛ a?\n18 Ɛzoanvolɛ Pita hɛlɛle kɛ: “Bɛhulo bɛ gɔnwo mɔ diedima. Bɛzulo Nyamenle.” (1 Pita 2:17) Gyihova Alasevolɛ lɛ Nyamenle anwo ɛzulolɛ kpalɛ, na ɛhye noko ka bɛ maa bɛyɛ ye ɛhulolɛdeɛ. Bɛ nye die kɛ bɛboka ewiade amuala mediemayɛlɛ eku mɔɔ bɛlɛ bodane ko bɛlɛsonle Gyihova la anwo. Yemɔti, bɛdi edwɛkɛ mɔɔ se “bɛhulo bɛ gɔnwo mɔ diedima” la azo. Ɔdwu mekɛ ne bie a, zɛhae mediema ɛlɔlɛ ne mɔɔ bɛnnwu ye wɔ angomedi ewiade ɛhye anu la si menli mɔɔ bɛnle Alasevolɛ la anwo. Kɛ neazo la, awie bie mɔɔ ɛnee ɔ nee America adenduvoma bie ɛlɛkpɔsa la nwunle ɛlɔlɛ mɔɔ Alasevolɛ ne mɔ lale ye ali hilele bɛ mediema nyɛvolɛ mɔɔ rale maanle maanle avinli nyianu wɔ Germany wɔ ɛvolɛ 2009 ne anu la ɔzinle ɔ nwo. Ɔhanle kɛ wɔ ɛvolɛ dɔɔnwo mɔɔ yeva yeyɛ ye gyima ne la anu, ɔtɛnwunle ɛhye bie ɛlɛ. Nzinlii, Alasevolɛ ne mɔ ko hanle kɛ: “Bɛlɛra ne vale anyelielɛ mɔɔ yɛ nwanwane la a hanle ye edwɛkɛ ne amuala a.” Asoo menli mɔɔ ba Alasevolɛ ne mɔ nyianu bo la bie ɛha edwɛkɛ ɛhye bie wɔde ye ɛlɛ ɔ?\n19. Duzu a ɔwɔ kɛ yɛsika yɛ bo kɛ yɛbayɛ a, na duzu ati ɔ?\n19 Wɔ ndenle ɛhye mɔ nee gyɛne zo, Gyihova Alasevolɛ da ye ali kɛ bɛle “adendulɛma” wɔ Seetan ewiade ɛhye anu. Na bɛ nye die kɛ bɛbahɔ zo bɛayɛ zɔ. Anyelazo mɔɔ bɛlɛ kɛ ɔnrɛhyɛ bɛnrɛyɛ nyɛvolɛ wɔ Nyamenle tenlene ewiade fofolɛ ne anu na bɛbadɛnla ɛkɛ dahuu la, anu yɛ se yɛɛ ɔgyi ye kpundii. Asoo ɛ nye ɛnla ɛhye ade?\nFa nwa awie Fa nwa awie Bɛgyinla Kpundii Kɛ “Adendulɛma”


Kpondɛ Edwɛkɛ Wɔ Aneɛ Gyɛne Nu | JW.ORG Moalɛ\nKpondɛ Edwɛkɛ Wɔ Aneɛ Gyɛne Nu\nSaa ɛlɛsukoa aneɛ bie, anzɛɛ ɛkulo kɛ ɛfa jw.org ne azo edwɛkɛ bie ɛnwa awie mɔɔ ɔka aneɛ gyɛne la a, dua ndenle nsa ɛhye mɔ mɔɔ bɛhile ye wɔ ɔ bo ɛke la anu ko azo kpondɛ edwɛkɛ wɔ aneɛ mɔɔ ɛ nye die nwo la anu.\nKakyi site ne kɔ aneɛ gyɛne nu\nBuke Web ne wɔ aneɛ gyɛne nu\nKpondɛ buluku wɔ aneɛ gyɛne nu\nKlik Language Picker anzɛɛ ɛleka mɔɔ aneɛ ne mɔ wɔ wɔ jw.org ɛleka ne la azo.\nSɛkɛlɛneɛ mɔɔ wɔ ɛke la ko wɔ aneɛ biala mɔɔ wɔ ɛkɛ la bɛne zo:\nBɛhile website ne, anzɛɛ ye foa bie abo wɔ aneɛ ɛhye anu. Klik aneɛ ne azo fa yɛ wɔ site ne aneɛ.\nBɛtɛkilele site ne abo wɔ aneɛ ɛhye anu ɛdeɛ, noko ye mbuluku wɔ ɛkɛ mɔɔ ɛbahola wɔahwe bie a. Klik aneɛ ne azo na ɛbanwu mbuluku mɔɔ wɔ ɛkɛ la.\nƐhye le mumule aneɛ.\nSaa bɛhile jw.org ne foa bie abo wɔ mumule aneɛ mɔɔ ɛbakpa la anu a, ɔbayɛ wɔ site ne aneɛ.\nSaa bɛtɛkilele jw.org ne abo fee wɔ mumule aneɛ mɔɔ ɛbakpa la anu a, ɛbanwu mbuluku mɔɔ wɔ zɔhane mumule aneɛ ne anu la wɔ ɛkɛ.\nKɛmɔ aneɛ dɔɔnwo aluma wɔ ɛkɛ la ati, dua ndenle ɛhye mɔ ko azo kpondɛ aneɛ mɔɔ ɛkulo la ndɛndɛ:\nKpa aneɛ mɔɔ ɛkulo la: Ɛbanwu aneɛ nna mɔɔ wɔkpa ye kenlensa ye la wɔ anwuma.\nKɛlɛ aneɛ ne duma: Bɔ ɔ bo kɛlɛ wɔ sua zo aneɛ anzɛɛ aneɛ mɔɔ ɛkpondɛ la duma. Kɛ neazo la, saa wɔ site aneɛ ne le Nrelenza na ɛkpondɛ kɛ ɛkakyi ɛkɔ German nu a, ɛbahola wɔahɛlɛ “German” anzɛɛ “Deutsch.” Saa ɛkɛlɛ ngɛlɛlerakpɔkɛ ko biala a, aneɛ mɔɔ bie wɔ nu la a ɛbanwu ye a.\nAdenle 1: Dua adenle ɛhye azo buke mukelɛ mɔɔ lɛ Read in drop-down list la.\nKɔ ɛleka mɔɔ edwɛkɛ ne mɔɔ ɛkpondɛ kɛ ɛkenga anzɛɛ ɛfa ɛnwa awie wɔ la. Akee kpa aneɛ mɔɔ ɛkulo la wɔ Read in drop-down list ɛkɛ maa ɔbuke edwɛkɛ ne wɔ aneɛ zɔhane anu. (Saa wɔannwu aneɛ ne mɔɔ ɛlɛkpondɛ la wɔ Read in drop-down list ɛleka ne a, ɛnee ɔkile kɛ bɛtɛkilele edwɛkɛ ne abo wɔ zɔhane aneɛ ne anu.)\nNzuzulɛ: Saa edwɛkɛ mɔɔ bɛbɔ bɛtie la sɛkɛlɛneɛ wɔ aneɛ bie anwo wɔ Read in drop-down list ɛleka ne a, ɛnee ɔkile kɛ bɛkola bɛbɔ edwɛkɛ ne bɛtie wɔ zɔhane aneɛ ne anu.\nSaa ɛdua Read in drop-down list ne azo ɛbuke edwɛkɛ bie wɔ aneɛ gyɛne nu a, yemɔ ala a ɛbanwu ye wɔ zɔhane aneɛ ne anu a. Ɛbanwu ninyɛne mɔɔ ɛha la wɔ wɔ site ne aneɛ ne anu.\nAdenle 2: Saa edwɛkɛ ne mɔɔ ɛlɛkenga la ɛnlɛ Read in drop-down list a, dua Language Picker ne azo kakyi ye kɔ aneɛ mɔɔ ɛkulo la anu. Saa bɛhile edwɛkɛ ne mɔɔ ɛlɛkenga la abo wɔ aneɛ mɔɔ wɔkpa la anu a, ɔbabuke. Saa bɛtɛkilele ɔ bo wɔ zɔhane aneɛ ne anu a, ɔbava wɔ yeahɔ mɔlebɛbo ne wɔ aneɛ mɔɔ wɔkpa la anu.\nKɔ MBULUKU > NINYƐNE MƆƆ ƐRA. Kpa aneɛ wɔ drop-down list ɛleka ne na klik Kpondɛ azo.\nDua ndenle ɛhye mɔ ko azo kpondɛ aneɛ mɔɔ ɛkulo la ndɛndɛ:\nSaa bɛyɛ mbuluku dɔɔnwo wɔ aneɛ mɔɔ wɔkpa la anu a, ɛbanwu nuhua ekyi bie ala wɔ NINYƐNE MƆƆ ƐRA ɛleka ne. Yɛɛ saa ɛkpondɛ mbuluku gyɛne wɔ aneɛ mɔɔ wɔkpa la anu a, kɔ mbuluku ngakyile mɔɔ bɛhile la ɛleka ne, (kɛ neazo la, MBULUKU & BROHYUA anzɛɛ MAGAZINE) na ɛbanwu mbuluku ngakyile mɔɔ wɔ aneɛ mɔɔ wɔkpa anu la.\nSaa mbuluku mɔɔ ɛkpondɛ la bie ɛnle aneɛ ne anu a, bɛbamaa wɔanwu mbuluku mɔɔ bɛlɛ bie wɔ ɛkɛ la.\nFa nwa awie Fa nwa awie Kpondɛ Edwɛkɛ Wɔ Aneɛ Gyɛne Nu\nKpuya Mɔɔ Menli Ta Biza—JW.ORG


Yizikeɛle 14 | Yintanɛte Zo Baebolo | Ewiade Fofolɛ Ngilebɛbo\nBɛbuale awozonle ɛzonlenlɛma fɔlɛ (1-11)\nBɛnrɛvi ɛsalɛ wɔ Gyɛlusalɛm ndɛnebualɛ ne anu (12-23)\nTenlenenli Nowa, Daneɛle yɛɛ Dwubu (14, 20)\n14 Na Yizilayɛ mgbanyima bie mɔ radɛnlanle aze wɔ me nyunlu ɛkɛ.+ 2 Akee Gyihova nee me dendɛle kɛ: 3 “Sonla ra, menli ɛhye mɔ ɛbɔ kpɔkɛ kɛ bɛdi bɛ kyibadeɛ ananze* ne mɔ anzi, yɛɛ bɛva azedolɛ bolɛ mɔɔ maa menli yɛ ɛtane la bɛzie ɛkɛ. Asoo ɔwɔ kɛ memaa adenle memaa bɛbiza me edwɛkɛ ɔ?+ 4 Akee ɛ nee bɛ ɛdendɛ na ka kile bɛ kɛ, ‘Mɔɔ Tumivolɛ Awulae Gyihova ɛha la ɛne: “Saa Yizilayɛnli bie bɔ kpɔkɛ kɛ ɔdi ye kyibadeɛ ananze ne mɔ anzi na ɔfa azedolɛ bolɛ mɔɔ maa menli yɛ ɛtane la ɔsie ɛkɛ na akee ɔbabiza edwɛkɛ wɔ ngapezonli bie ɛkɛ a, medame Gyihova mebabua ye kɛnlɛma kɛ mɔɔ ye kyibadeɛ ananze ne mɔ dɔɔnwo ne de la. 5 Na mebamaa Yizilayɛma ahonle adu* ɔluakɛ bɛ muala bɛhwe bɛ nwo bɛvi me nwo na bɛhɔli bɛ kyibadeɛ ananze ne mɔ anzi.”’+ 6 “Ɔti ka kile Yizilayɛma kɛ, ‘Mɔɔ Tumivolɛ Awulae Gyihova ɛha la ɛne: “Bɛzia bɛ nzi na bɛhwe bɛ nwo bɛvi bɛ kyibadeɛ ananze ne mɔ anwo na bɛhakyi bɛ nye bɛvi bɛ bɛkyi nyɛleɛ ne mɔ kɔsɔɔti anwo.+ 7 Na saa Yizilayɛnli anzɛɛ ɛyɛvolɛ biala mɔɔ de Yizilayɛ la twe ɔ nwo fi me nwo na ɔbɔ kpɔkɛ kɛ ɔdi ye kyibadeɛ ananze ne mɔ anzi na ɔfa azedolɛ bolɛ mɔɔ maa menli yɛ ɛtane la ɔsie ɛkɛ na akee ɔbabiza edwɛkɛ wɔ me ngapezonli ɛkɛ a,+ medame Gyihova, medame mumua ne mebabua ye. 8 Mebadu me nye meazie sonla zɔhane anwo na meamaa yeayɛ kɔkɔbɔlɛ nwo sɛkɛlɛneɛ nee ɛrɛlɛdendɛ, na meaye ye meavi me menli ne anu;+ na bɛbanwu kɛ medame a mele Gyihova a.”’ 9 “‘Noko saa bɛyɛ ngapezonli bie koasea na ɔmaa mualɛ a, ɛnee medame Gyihova a meyɛ ngapezonli zɔhane koasea a.+ Akee mebadende me sa wɔ ɔ nwo zo na meabɔ ɔ bo zo wɔ me menli Yizilayɛma anu. 10 Bɛbazoa bɛ fɔlɛlilɛ; ahenle mɔɔ hɔbizale edwɛkɛ ne la fɔlɛlilɛ ne bayɛ kɛ ngapezonli ne fɔlɛlilɛ ne ala la, 11 amaa Yizilayɛma andwe bɛ nwo anvi me nwo bieko na bɛagyakyi bɛ mɛladonlɛ ne mɔ mɔɔ bɛfa bɛgua bɛ nwo evinli la kɔsɔɔti. Na bɛbayɛ me menli na medame noko meayɛ bɛ Nyamenle,’+ Tumivolɛ Awulae Gyihova a se a.” 12 Na Gyihova nee me dendɛle bieko kɛ: 13 “Sonla ra, saa maanle bie anli nɔhalɛ na ɔyɛ ɛtane ɔtia me a, mebadende me sa wɔ ɔ nwo zo na meazɛkye ɛleka mɔɔ ɔfa ye aleɛ ɔsie* la,+ na mebazoa ɛhɔne wɔ ɔ nwo zo+ na meabɔ sonla nee nane bo zo wɔ zo.”+ 14 “‘Saa menli nsa ɛhye mɔ—Nowa,+ Daneɛle+ yɛɛ Dwobu+—wɔ ɛkɛ ne bɔbɔ a, anrɛɛ bɛ tenleneyɛlɛ ti, bɛbahola bɛalie bɛdabɛ bɛ nwo* ala,’+ Tumivolɛ Awulae Gyihova a se a.” 15 “‘Anzɛɛ fa ye kɛ memaa nane anwo ɛzulolɛ ɛrava azɛlɛ ne azo na bɛhu zolɛ menli dɔɔnwo* na bɛmaa azɛlɛ ne ɛdɔ mgbane mɔɔ awie biala ɛnze ɛkɛ ɔlua nane anwo ɛzulolɛ ne mɔ ati.+ 16 Mekɛ ala mɔɔ mede aze la,’ Tumivolɛ Awulae Gyihova a se a, ‘saa menli nsa ɛhye mɔ bɔbɔ wɔ ɛkɛ a, bɛnrɛhola bɛnrɛlie bɛ mra mrenyia anzɛɛ bɛ mra mraalɛ ngoane; anrɛɛ bɛbalie bɛdabɛ bɛ nwo ala, na azɛlɛ ne badɔ mgbane.’” 17 “‘Anzɛɛ fa ye kɛ meva konle dadeɛ mera azɛlɛ ne azo+ na meha kɛ: “Konle dadeɛ ɛva azɛlɛ ne azo” na ɔbɔ sonla nee nane mɔɔ wɔ zo la amuala abo zo,+ 18 saa bɔbɔ menli nsa ɛhye mɔ wɔ ɛkɛ a, mekɛ ala mɔɔ mede aze la,’ Tumivolɛ Awulae Gyihova a se a, ‘bɛnrɛhola bɛnrɛlie bɛ mra mrenyia anzɛɛ bɛ mra mraalɛ ngoane; anrɛɛ bɛbalie bɛdabɛ bɛ nwo ala.’” 19 “‘Anzɛɛ fa ye kɛ meva ewulenzane mera azɛlɛ zɔhane azo+ na mewola me ɛya ne megua zo kɛ meka mogya dɔɔnwo meagua meabɔ sonla nee nane bo zo wɔ zo, 20 saa bɔbɔ Nowa,+ Daneɛle+ yɛɛ Dwobu+ wɔ ɛkɛ a, mekɛ ala mɔɔ mede aze la,’ Tumivolɛ Awulae Gyihova a se a, ‘bɛnrɛhola bɛnrɛlie bɛ mra mrenyia anzɛɛ bɛ mra mraalɛ ngoane; anrɛɛ bɛ tenleneyɛlɛ ti bɛbalie bɛdabɛ bɛ nwo ala.’”+ 21 “Ɔluakɛ mɔɔ Tumivolɛ Awulae Gyihova ɛha la ɛne: ‘Saa mesoa me anzohwenlɛ nna* ne mɔ+—konle dadeɛ, ɛhɔne, nane anwo ɛzulolɛ nee ewulenzane+—meba Gyɛlusalɛm anwo zo kɛ mebɔ sonla nee nane bo zo wɔ zo a,+ mɔɔ bazi la ɛne. 22 Noko, bɛ nuhua bie mɔ mɔɔ bɛbaha la bɛavi ɛsalɛ, na bɛbava bɛ bɛavi ɛkɛ,+ bɛ mra mrenyia nee bɛ mra mraalɛ kɔsɔɔti. Bɛbara bɛ nwo ɛkɛ, na saa bɛnwu bɛ ndenle nee bɛ nyɛleɛ ne mɔ a, munzule ne mɔɔ menvale membale Gyɛlusalɛm anwo zo nee debie biala mɔɔ menvale menyɛle ye la bamaa bɛ rɛle akyekye.’” 23 “‘Saa bɛnwu bɛ ndenle nee bɛ nyɛleɛ a bɛbakyekye bɛ rɛle, na bɛbanwu kɛ mɔɔ menvale menyɛle ye la meanyɛ ye mgbane,’+ Tumivolɛ Awulae Gyihova a se a.”\n^ Hibulu aneɛ nu, “Mebama ɛzulolɛ azɔ Yizilayɛma ahonle.”\n^ Anzɛɛ “bɛhu ɔ mra ne mɔ.”\n^ Anzɛɛ “me ndɛnebualɛ ɛzɛkyelɛ nna.”


Yɛ Ɛbɛlabɔlɛ Nee Yɛ Ɛzonlenlɛ Nyianu Buluku | June 2019\nKENGA YE WƆ Abbey Abua Abui Acholi Afrikaans Ahanta Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Armenian (West) Assamese Ateso Attié Aukan Australia Mumule Aneɛ Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bissau Guinean Creole Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Bété Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinamwanga Cinyanja Colombia Mumule Aneɛ Croatian Czech Damara Dangme Danish Digor Douala Drehu Dutch Ecuador Mumule Aneɛ Edo Efik English Esan Estonian Ewe Fante Faroese Fijian Filipi Mumule Aneɛ Finnish Finnish Mumule Aneɛ Fon Frafra French French Mumule Aneɛ Ga Galician Garifuna Georgian German German Mumule Aneɛ Giliki Gitonga Gokana Greenlandic Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Huastec (San Luis Potosi) Hungarian Hunsrik Iban Ibanag Ibinda Icelandic Idoma Igbo Igede Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenya Mumule Aneɛ Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisonge Kongo Konkani (Roman) Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lolo Lomwe Low German Luganda Lunda Luo Luvale Macedonian Macua Madagascar Mumule Aneɛ Malagasy Malawi Mumule Aneɛ Malay Malayalam Maltese Mam Mambwe-Lungu Mansaka Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Miskito Mixe (North Central) Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele (Zimbabwe) Ndonga Nepali Ngabere Ngangela Nias Norwegian Nsenga (Zambia) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Punjabi Punjabi (Shahmukhi) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Tena) Rarotongan Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Mumule Aneɛ Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Venezuela Mumule Aneɛ Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yapese Yoruba Zande Zapotec (Isthmus) Zapotec (Lachiguiri) Zimbabwe Mumule Aneɛ Zulu zambia Mumule Aneɛ\nDuzu ati a ɔhyia kpalɛ kɛ yɛfa nrɛlɛbɛ yɛkpa ninyɛne mɔɔ yɛfa yɛdielie yɛ nye la ɛ? Ɔluakɛ sini mɔɔ yɛnea, edwɛne mɔɔ yɛtie, wɛbsaete mɔɔ yɛkɔ zo, buluku mɔɔ yɛkenga, anzɛɛ vidio game mɔɔ yɛbɔ la anu biala kola nyia yɛ adwenle ne azo tumi. Eza bɛnyia yɛ subane anzɛɛ yɛ nyɛleɛ zo tumi. Ɔyɛ alɔbɔlɛ kɛ ɛnɛ, ninyɛne mɔɔ Gyihova kyi la ɛbu wɔ anyelielɛ ninyɛne dɔɔnwo anu. (Ed 11:5; Ga 5:19-21) Ɔti a Baebolo ne tu yɛ folɛ kɛ, dahuu yɛhɔ zo yɛzuzu ninyɛne mɔɔ wula Gyihova anyunlunyia la anwo la.—Fe 4:8.\nNEA DUZU A ƆWƆ KƐ MEFA MEDIELIE ME NYE A? VIDIO NE NA BUA KPUYA ƐHYE MƆ:\nNwɔhoa mɔɔ esiane wɔ nu boni mɔ a wɔ ɛkɛ ne ɛnɛ mɔ le kɛ tete ne a?\nDuzu a asafo ne anu amra bahola ayɛ aboa ngakula bɛamaa bɛakpa anyelielɛ ninyɛne mɔɔ fɛta la ɛ?\nKɛzi ɔwɔ kɛ Wulomuma 12:9 boa yɛ maa yɛkpa anyelielɛ ninyɛne mɔɔ fɛta la ɛ?\nAnyelielɛ ninyɛne mɔɔ fɛta la boni a wɔ ɛleka mɔɔ ɛwɔ la a?\nANYELIELƐ NINYƐNE NGAKYILE\nAnyelielɛ ninyɛne dɔɔnwo mɔɔ wɔ ɛkɛ ne ɛnɛ la ɛmmaa menli ɛngeha bɛ nwo. Sini, mbuluku nee tɛlevihyɛne zo gyimalilɛ kile mɔɔ menli ɛhola ɛyɛ la. Anyelielɛ ninyɛne zɛhae mɔ wɔ ɛkɛ ɛdeɛ, noko menli dɔɔnwo ɛnwu kɛ nvasoɛ kpole wɔ anyelielɛ ninyɛne mɔɔ maa bɛkeha bɛ nwo la azo. Kɛ neazo la, bie mɔ kulo kɛ bɛbɔ edwɛne anzɛɛ bɛdolɔdolɔ debie. Bie mɔ noko kulo alienwo nwɔhoalilɛ le kɛ bɔlo ɛbɔlɛ. Ɔnva nwo anyelielɛ ninyɛne biala mɔɔ yɛbakpa la, ɔwɔ kɛ yɛfa ‘ɔ muala yɛwula Nyamenle anyunlunyia.’—1Kɔ 10:31.\nFa nwa awie Fa nwa awie Kpa Ninyɛne Mɔɔ Ɛfa Ɛdielie Ɛ Nye La Nrɛlɛbɛ Nu\nNYAMENLE EDWƐKƐ NE AZO NVASOƐ Baebolo Nu Edwɛkɛ Bie Mɔɔ Ɛzukoalɛdeɛ Wɔ Nu Maa Yɛ\nNYAMENLE EDWƐKƐ NE AZO NVASOƐ Gyihova Ngyehyɛlɛ Ne Nee Gyima Mɔɔ Ɔdi La\nYƐ KILISIENE ƐBƐLABƆLƐ Nyia Anyuhɔlɛ Wɔ Bɛtianwo Debiezukoalɛ Ɛyɛlɛ Nu\nNYAMENLE EDWƐKƐ NE AZO NVASOƐ “Bɛwula Nyamenle Konle Tɛladeɛ Ne Mɔ Amuala”\nYƐ KILISIENE ƐBƐLABƆLƐ Kɛzi Gyihova Bade Nganeɛ Ɛ?\nNYAMENLE EDWƐKƐ NE AZO NVASOƐ “Bɛmmadwenle Debie Biala Anwo”\nYƐ KILISIENE ƐBƐLABƆLƐ Kpa Ninyɛne Mɔɔ Ɛfa Ɛdielie Ɛ Nye La Nrɛlɛbɛ Nu\nEdwɛkɛ ne Mbuluku mɔɔ ɛtwe la anwo edwɛkɛ YƐ ƐBƐLABƆLƐ NEE YƐ ƐZONLENLƐ NYIANU BULUKU June 2019\nFa nwa awie Fa nwa awie YƐ ƐBƐLABƆLƐ NEE YƐ ƐZONLENLƐ NYIANU BULUKU June 2019\nYƐ ƐBƐLABƆLƐ NEE YƐ ƐZONLENLƐ NYIANU BULUKU June 2019


Asoo Yɛbahola Yɛanyia Asetɛnla Kpalɛ?\nKENGA YE WƆ Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Croatian Czech Danish Dutch Efik English Estonian Ewe Finnish French Ga Georgian German Giliki Guarani Haitian Creole Hiligaynon Hungarian Icelandic Igbo Iloko Indonesian Italian Japanese Kikuyu Kinyarwanda Kirghiz Korean Latvian Lingala Lithuanian Luo Malagasy Myanmar Norwegian Nzema Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Tahitian Thai Tigrinya Tsonga Turkish Twi Tzotzil Ukrainian Uruund Vietnamese Wayuunaiki Xhosa Yoruba Zulu\nEDWƐKƐ TITILE: YƐBAHOLA YƐANYIA ASETƐNLA KPALƐ\n“Yɛ ngoane mekɛ le ɛvolɛ abulasuu—anzɛɛ abulatwɛ, saa yɛlɛ anwosesebɛ a; noko nuhua le ngyegyelɛ nee nyane ngome.”—Edwɛndolɛ 90:10, New International Version.\nNEA kɛzi zɔhane edwɛkɛ ne le nɔhalɛ la! Ewiade ɛhye anu ɛbɛlabɔlɛ ta yɛ “ngyegyelɛ nee nyane” ngome. Bie a ɛdwenle nwolɛ kɛ, ‘Asoo yɛbahola yɛanyia asetɛnla kpalɛ ɛnɛ?’\nFa Maria yɛ neazo. Ɛnee ɔbɔ ɔ nwo mɔdenle kpalɛ, noko kɛkala mɔɔ yenyia ɛvolɛ 84 la, yeha sua nu. Ye adwenle nu la ɛkɛ, noko ye sonlabaka ne ɛngola ɛnyɛ debie biala. Kɛ ɔkɛyɛ na yeade nganeɛ kɛ asetɛnla zɛhae le kpalɛ ɛ?\nNa ɛdawɔ ɛ? Bie a wɔbiza ye mekɛ bie kɛ saa wɔ asetɛnla le kpalɛ a. Bie a gyima ko ne ala a dahuu ɛyɛ a, ɛvɛlɛ wɔ nu yɛɛ ɔyɛ se. Bie a menli ɛnnwu mɔdenle mɔɔ ɛbɔ anzɛɛ gyima ɛsesebɛ mɔɔ ɛyɛ la. Saa ninyɛne ɛlɛkɔ zo bɔbɔ a, ɛnze mɔɔ bazi kenlebie la. Ɔyɛ a, bie a ɛte nganeɛ kɛ ɛ nwo ɛyɛ wɔ koonwu anzɛɛ ɛ rɛle ɛbɔ. Bie a wɔ abusua asetɛnla ne anu le manzonle nee butule ngome. Bie a wɔ kulovolɛ bie ɛwu. Ɛnee nrenya bie mɔɔ bɛfɛlɛ ye André la bikye ɔ ze kpalɛ, arɛlevilɛ nu, ɔ ze anwo dole ye na ɔwule. Ye ewule ne dele André ɛbolɛ, na ɔdele nganeɛ kɛ ɔnrɛhola nyane nee alɔbɔlɛlilɛ ne anloa gyinla.\nƆnva nwo ngyegyelɛ biala mɔɔ bado yɛ la, debie wɔ ɛkɛ mɔɔ ɔwɔ kɛ yɛnwu ye wienyi a: Asoo yɛbahola yɛanyia asetɛnla kpalɛ? Yɛbahola yɛanwu mualɛ ne wɔ nrenya bie mɔɔ rale azɛlɛ ye azo wɔ ɛvolɛ kɛyɛ 2,000 mɔɔ ɛze ɛhɔ la ɛbɛlabɔlɛ nu—Gyisɛse Kelaese. Ɔnva nwo kɛ Gyisɛse yiale ngyegyelɛ dɔɔnwo la, ɔnyianle asetɛnla kpalɛ bɔkɔɔ. Saa yɛdi ye neazo ne anzi a, yɛdayɛ noko yɛbahola yɛanyia asetɛnla kpalɛ.\nApril 2013 | Yɛbahola Yɛanyia Asetɛnla Kpalɛ\nƐZINZALƐ ARANE April 2013 | Yɛbahola Yɛanyia Asetɛnla Kpalɛ


Ayezaya 56 | Yintanɛte Zo Baebolo | Ewiade Fofolɛ Ngilebɛbo\nNyɛvolɛ nee mrenyia mɔɔ bɛza bɛ la banyia nyilalɛ (1-8)\nMenli kɔsɔɔti asɔneyɛlɛ sua (7)\nSinzavolɛma mɔɔ anye ɛzi, ahwea mumule (9-12)\n56 Edwɛkɛ mɔɔ Gyihova ɛha la ɛne: “Bɛli pɛlepɛle+ na bɛyɛ mɔɔ tenrɛ la,Ɔluakɛ ɔnrɛhyɛ na me ngoanelielɛ ne araNa me tenleneyɛlɛ ne ala ali.+ 2 Anyelielɛ a le sonla mɔɔ yɛ ɛhyeYɛɛ dasanli mɔɔ sɔ nu ɛsesebɛ,Mɔɔ di Ɛnwomenlelielɛ kenle ne na ɔngua nwolɛ evinli+Na ɔtwe ɔ sa ɔfi ɛtaneyɛlɛ biala anwo la. 3 Ɛyɛvolɛ mɔɔ kɛva ɔ nwo kɛbeta Gyihova+ la mmaka kɛ,‘Kɛ ɔde biala la, Gyihova baye me avi ye menli ne avinli.’ Yɛɛ nrenyia mɔɔ bɛza ye la mmaka kɛ, ‘Nea! Mele baka wulera.’” 4 Ɔluakɛ edwɛkɛ mɔɔ Gyihova ɛha ɛhile mrenyia mɔɔ bɛza bɛ mɔɔ bɛdi me ɛnwomenlelielɛ kenle ne na bɛyɛ mɔɔ mekulo na bɛsɔ me ngyekyeleɛ ne anu ɛsesebɛ la ɛne: 5 “Mebamaa bɛ ngakyedeɛ nee duma wɔ me sua nu nee me bane ne mɔ anu,Debie kpalɛ mɔɔ tɛla mralɛ mrenyia nee mralɛ mraalɛ. Mebamaa bɛ duma mɔɔ badɛnla ɛkɛ ne dahuuMɔɔ ɛnrɛminli ɛlɛ la. 6 Na nyɛvolɛ mɔɔ kɛva bɛ nwo kɛbeta Gyihova kɛ bɛsonle ye,Bɛahulo Gyihova duma+Na bɛayɛ ye azonvolɛ la,Menli kɔsɔɔti mɔɔ di Ɛnwomenlelielɛ kenle ne na bɛngua nwolɛ evinliNa bɛsɔ me ngyekyeleɛ ne anu ɛsesebɛ la, 7 Medame noko mebava bɛ meahɔ me boka nwuanzanwuanza ne azo+Na meamaa bɛali fɛlɛko wɔ me asɔneyɛlɛ sua ne anu. Mebalie bɛ ɛyelalɛ afɔlebɔdeɛ nee bɛ afɔlebɔlɛ ne mɔ meado nu wɔ me afɔlemokyea ne azo. Ɔluakɛ bɛbavɛlɛ me sua ne menli kɔsɔɔti asɔneyɛlɛ sua.”+ 8 Tumivolɛ Awulae Gyihova mɔɔ ɛlɛboɔboa Yizilayɛma mɔɔ ɛbɔ asande anloa+ la kɛ se la ɛne: “Mebaboɔboa menli gyɛne anloa meaboka menli mɔɔ bɛlimoale bɛboɔboale bɛ nloa la anwo meamaa ye.”+ 9 Bɛmɛ ɛbɔ nu nane kɔsɔɔti,Bɛmɛ kpɔkɛ nu nane kɔsɔɔti, bɛrali debie.+ 10 Ye sinzavolɛma anye ɛzi,+ bɛ nuhua biala ɛnyɛ debie nzonlɛ.+ Bɛ muala bɛle ahwea mumule, bɛngola kpo.+ Bɛdeda bɛlɛdie ɛnwomenle mgbole; bɛkulo ngɔsɔkɛ ɛbɔlɛ. 11 Bɛle ahwea adidikpoku;*Bɛ ko ɛnyi ɛlɛ. Bɛle mboaneneavolɛma mɔɔ ɛnlɛ ndelebɛbo.+ Bɛ nuhua ko biala ɛva ye adenle ɛdeɛ zo;Bɛ nuhua ko biala kpondɛ nvasoɛ ɛtane na ɔka kɛ: 12 “Bɛrɛla, bɛmaa menva nwanye membɛla,Na bɛmaa yɛnlo too yɛbo.+ Na ɛhyema bayɛ kɛ ɛnɛ ala la, ɔbayɛ kpole yeabo zo!”\n^ Anzɛɛ “ahwea mɔɔ bɛ ɛkɛla nwo yɛ se.”


2 Kɔlentema 8:1-24\n8 Mediema, akee yɛkpondɛ kɛ bɛnwu ɛlolɛ mɔɔ Nyamenle ɛva ɛlo Masidonea asafo ne mɔ la. 2 Bɛhɔle sɔnea kpole nu wɔ anwongyelelɛ nu la, bɛ anyelielɛ molozo nee bɛ ehyia kpole ne maanle bɛ anwonyia mɔɔ vi atiakunlukɛnlɛma nu la yɛle kpole.* 3 Na bɛyɛle mɔɔ bɛkɛhola la, ɛhɛe, medi daselɛ kɛ, bɛyɛle bɛmaanle ɔbole zolɛ, 4 bɛzɛlɛle yɛ ɛsesebɛ kɛ yɛmaa bɛ adenle yɛmaa bɛye ndoboa, na bɛnyia kyɛfoa wɔ moalɛ gyima ne mɔɔ bɛlɛfa bɛaboa nwuanzanwuanzama ne la anu. 5 Na bɛyɛle mɔɔ ɛnee yɛ nye ɛnla la, ɔluakɛ bɛluale Nyamenle ɛhulolɛdeɛ zo bɛlimoale bɛvale bɛ nwo bɛmaanle Awulae nee yɛdayɛ noko. 6 Yemɔti yɛzɛlɛle Taetɛse kɛ, kɛ mɔɔ ɔbɔle gyima ɛhye abo wɔ bɛ avinli la, ɔnlea ɔmaa bɛwie ndoboa ɛhye mɔɔ ɔvi bɛ ɛhulolɛ nu la. 7 Noko kɛ mɔɔ bɛbɔ mɔdenle wɔ debie biala anu, diedi nee ɛdendɛlɛ nee ndelebɛbo nee mɔdenlebɔlɛ kɔsɔɔti nee ɛlɔlɛ mɔɔ yɛlɛ yɛmaa bɛ anu la, bɛye ndoboa ɛhye bɛmaa ɔbo zo. 8 Menga ɛhye kɛ ɔle mɛla, emomu mekulo kɛ bɛnwu mɔdenle mɔɔ awie mɔ ɛbɔ na menwu kɛzi bɛ ɛlɔlɛ ne di munli la. 9 Na bɛze yɛ Awulae Gyisɛse Kelaese ɛlolɛ ne, kɛ ɛnee ɔle sukoavolɛ ɛdeɛ, noko bɛdabɛ ti ɔrayɛle ehyianli amaa bɛalua ye ehyia ne azo bɛayɛ sukoavolɛma. 10 Adwenle mɔɔ melɛ ye wɔ ɛhye anwo la a le kɛ: Ɛhye le kpalɛ maa bɛ, wɔ ɛvolɛ ne mɔɔ ɛraze ɛhɔ la anu, bɛbɔle ɔ bo kɛ bɛyɛ yɛɛ bɛnyianle ɛhulolɛ kɛ bɛkɛyɛ. 11 Ɔti bɛwie mɔɔ bɛbɔle ɔ bo la, amaa ɛhulolɛ mɔɔ bɛlɛ kɛ bɛyɛ la agyinla mɔɔ bɛbahola bɛayɛ la azo. 12 Na saa ɛhulolɛ ne wɔ ɛkɛ a, mɔɔ awie lɛ la a sɔ ɛnyelɛ a, na tɛ mɔɔ ɔnlɛ la ɔ. 13 Na mengulo kɛ ɔyɛ bɛtɛɛ ɔmaa bie mɔ na ɔyɛ se ɔmaa bɛmɛ; 14 emomu amaa debie biala ayɛ sɛsɛ la, ɛnɛ mɔɔ bɛlɛ ye dɔɔnwo la, bɛboa bɛdabɛ mɔɔ bɛnlɛ bie la, amaa mekɛ mɔɔ bɛdabɛ noko bɛkɛhyia la menli mɔɔ lɛ bie dɔɔnwo la aboa bɛ. Ɔba ye zɛhae a ɛnee moalɛ ne ɛyɛ sɛsɛ. 15 Bɛhɛlɛ kɛ: “Sonla mɔɔ lɛ dɔɔnwo la annyia ye molozo, yɛɛ sonla mɔɔ lɛ ekyi la angyia.” 16 Yɛyɛ Nyamenle mo kɛ Taetɛse dwenle bɛ nwo kpalɛ kɛ yɛdayɛ la, 17 ɔluakɛ yedie mɔɔ yɛhanle yɛhilele ye la, na kɛmɔ ɔkulo kɛ ɔyɛ mɔɔ yɛhanle la ati, ɔvi ye ɛhulolɛ nu ɔlɛba bɛ nwo lɔ. 18 Na yɛlɛsoa ye nee adiema ne mɔɔ edwɛkpa ne nolobɔlɛ ti ye ayɛlɛyelɛ ɛdɛlɛ asafo ne mɔ amuala anu la. 19 Tɛ yemɔ angome, eza asafo ne mɔ yele ye kɛ ɔ nee yɛ ɛhɔ na yɛva ahyɛlɛdeɛ ɛhye yɛhɔmaa yɛva yɛwula Awulae anyunlunyia na yɛhile kɛ yɛkulo kɛ yɛboa. 20 Wɔ ndoboa ɛhye mɔɔ yɛlɛfa yɛaboa la anu, yɛngulo kɛ awie kɛnyia yɛ nwo edwɛkɛ ɛtane kɛha. 21 Ɔluakɛ ‘yɛfa nɔhalɛlilɛ yɛyɛ debie biala wɔ Gyihova* nee menli nyunlu.’ 22 Bieko, eza yɛlɛsoa yɛ diema mɔɔ yɛzɔ ye yɛnlea fane dɔɔnwo na yɛnwu kɛ ɔbɔ mɔdenle wɔ ninyɛne dɔɔnwo anu, na kɛkala ɔlɛ bɛ nu anwodozo kpole la ati ye mɔdenlebɔlɛ ɛyɛ kpole la, yeaboka bɛ nwo. 23 Na saa bɛlɛ Taetɛse anwo edwɛkɛ a, ɔle me gɔnwo* mɔɔ me nee ye yɛ gyima boa bɛ a; anzɛɛ saa bɛlɛ yɛ mediema ne mɔ anwo edwɛkɛ a, bɛle asafo ne mɔ ɛzoanvolɛma nee Kelaese anyunlunyia. 24 Yemɔti bɛla bɛ ɛlɔlɛ ne ali bɛhile bɛ, na bɛmaa asafo ne mɔ ɛnwu deɛmɔti yɛvale bɛ yɛdule yɛ nwo la.


Ditilɔnomi 15 | Yintanɛte Zo Baebolo | Ewiade Fofolɛ Ngilebɛbo\nBɛpɛ kakɛ biala anu wɔ ɛvolɛ nsuu ne azo (1-6)\nBɛboa ehyiavolɛma (7-11)\nBɛgyakyi ngɛkɛlɛ wɔ ɛvolɛ nsuu biala azo (12-18)\nBɛva bulalɛ bɛfiti akɛlɛ nzo (16, 17)\nBɛde nane mɔɔ bɛkɛlimoa bɛkɛwo bɛ la anwo (19-23)\n15 “Ɛvolɛ nsuu biala awieleɛ, ɔwɔ kɛ bɛfa kakɛ bɛkyɛ.+ 2 Kɛzi bɛbava kakɛ bɛahyɛ la ɛne: Awie biala mɔɔ bɔ bosea la bava kakɛ mɔɔ ɔ gɔnwo tua ye la ahyɛ ye. Ɔnle kɛ ɔmaa ɔ gɔnwo anzɛɛ ɔ diema tua kakɛ mɔɔ ɔtua ye la, ɔluakɛ bɛbava kakɛ bɛahyɛ bɛawula Gyihova anyunlunyia.+ 3 Bɛbahola bɛamaa ɛyɛvolɛ adua kakɛ mɔɔ ɔtua bɛ la,+ noko ɔwɔ kɛ bɛfa kakɛ biala mɔɔ bɛ diema tua bɛ la bɛkyɛ ye. 4 Ɔnle kɛ bɛ nuhua bie yɛ ehyianli, ɔluakɛ Gyihova bayila bɛ+ wɔ azɛlɛ ne mɔɔ Gyihova bɛ Nyamenle ne bava amaa bɛ kɛ bɛ agyapadeɛ la azo, 5 noko kyesɛ bɛtie Gyihova bɛ Nyamenle ne ane bɔkɔɔ na bɛdi ye mɛla ne mɔ amuala mɔɔ melɛfa meamaa bɛ ɛnɛ la azo pɛpɛɛpɛ.+ 6 Ɔluakɛ Gyihova bɛ Nyamenle ne bayila bɛ kɛ mɔɔ yebɔ bɛ ɛwɔkɛ la, na bɛbabɔ maanle maanle dɔɔnwo bosea noko bɛmɛ ɔnrɛhyia kɛ bɛbiza bosea+ yɛɛ bɛbali maanle maanle dɔɔnwo anwo zo tumi noko bɛmɛ bɛnrɛli bɛ nwo zo tumi.+ 7 “Saa bɛ diema bie yɛ ehyianli wɔ bɛ azuamgbole ne mɔ bie azo wɔ azɛlɛ ne mɔɔ Gyihova bɛ Nyamenle ne bava amaa bɛ la azo a, bɛmmamaa bɛ ahonle yɛ se yɛɛ bɛmmamuomua bɛ sa zo bɛkile bɛ diema ehyianli ne.+ 8 Ɔwɔ kɛ bɛfi bɛ ahonle nu bɛbuke bɛ sa nu bɛmaa ye+ na bɛfa debie biala mɔɔ ɔhyia nwo anzɛɛ ɔnlɛ bie la bɛmaa ye. 9 Bɛnlea boɛ na bɛannyia adwenle ɛtane ɛhye wɔ bɛ ahonle nu kɛ, ‘Ɛvolɛ nsuu ne mɔɔ bɛfa kakɛ bɛkyɛ la ɛbikye,’+ na bɛgyakyi kɛ bɛkɛvi bɛ ahonle nu bɛkɛboa bɛ diema ehyianli ne mɔɔ bɛmmaa ye ɛhwee a. Saa bɛdabɛ ti ɔsu ɔfɛlɛ Gyihova a, ɔbayɛ ɛtane yeamaa bɛ.+ 10 Ɔwɔ kɛ bɛfi bɛ ahonle nu bɛmaa ye debie,+ na ɔnle kɛ bɛtwenlehwenle bɛ bo aze ɔluakɛ ɛhye ati a Gyihova bɛ Nyamenle ne bayila bɛ gyima biala azo la.+ 11 Ɔluakɛ ehyiavolɛma ɛnrɛkpa azɛlɛ ne azo ɛlɛ.+ Ɛhye ati a melɛka meahile bɛ kɛ, ‘Ɔwɔ kɛ bɛfi bɛ ahonle nu bɛbuke bɛ sa nu bɛmaa bɛ diema mɔɔ ɛlɛnwu amaneɛ na ɔlɛdi ehyia wɔ bɛ azɛlɛ ne azo la.’+ 12 “Saa bɛtɔne bɛ diema Hibulunli nrenyia anzɛɛ raalɛ bie bɛmaa bɛ na ɔsonle bɛ ɛvolɛ nsia a, ɛvolɛ nsuu ne azo, ɔwɔ kɛ bɛgyakyi ye bɛmaa ɔkɔ.+ 13 Na saa bɛlɛgyakyi ye bɛamaa yeahɔ a, ɔnle kɛ bɛmaa ɔfa ɔ sa mgbane ɔkɔ. 14 Ɔwɔ kɛ bɛfi bɛ ahonle nu bɛfa bɛ mboane, bɛ ma, bɛ nwole nee bɛ nwanye ne bie bɛmaa ye. Kɛ mɔɔ Gyihova bɛ Nyamenle ne ɛyila bɛ la, bɛva bie bɛmaa ye. 15 Bɛhakye kɛ ɛnee bɛle ngɛkɛlɛ wɔ Yigyibiti azɛlɛ zo yɛɛ Gyihova bɛ Nyamenle ne liele bɛ a. Ɛhye ati a melɛka meahile bɛ ɛnɛ kɛ bɛli mɛla ɛhye azo la. 16 “Noko saa ɔka ɔkile wɔ kɛ, ‘Menrɛvi ɛ nwo ɛke menrɛhɔ!’ ɔluakɛ ɔkulo ɛdawɔ nee wɔ sua nu amra, ɔboalekɛ mekɛ mɔɔ ɔ nee wɔ de la amuala ɛnee ɔ nye die a,+ 17 ɔwɔ kɛ ɛfa ye ɛkɔ anlenkɛ ne anwo na ɛfa bulalɛ* ɛfiti ɔ nzo ɛmaa ɔwɔ anlenkɛ ne anu na ɔbayɛ wɔ akɛlɛ dahuu. Zɔhane ala a ɔwɔ kɛ ɛyɛ wɔ akɛlɛ bɛlɛra a. 18 Saa ɛlɛgyakyi ye wɔamaa yeahɔ a, mmadwenle kɛ ɔbamaa ɛ nwo ahyele wɔ, ɔluakɛ ɛvolɛ nsia ne mɔɔ yeva yezonle wɔ la le kɛ ɛkpanli ahatualɛ fane nwiɔ yɛɛ Gyihova wɔ Nyamenle ne ɛyila wɔ wɔ debie biala ɛyɛlɛ nu. 19 “Ɔwɔ kɛ bɛte bɛ ɛnlankɛ nee bɛ boane belamunli ralɛ nyinli biala anwo bɛmaa Gyihova bɛ Nyamenle ne.+ Ɔnle kɛ bɛfa bɛ ɛnlankɛ* belamunli ralɛ bɛyɛ gyima yɛɛ ɔnle kɛ bɛpepɛ bɛ boane belamunli ralɛ nwo enrinli. 20 Ɔwɔ kɛ bɛ nee bɛ sua nu amra di ye wɔ Gyihova bɛ Nyamenle ne anyunlu ɛvolɛ biala wɔ ɛleka mɔɔ Gyihova bahile la.+ 21 Noko saa dɛne wɔ ɔ nwo—ɔ gyakɛ ɛbu, ɔ nye ɛzi anzɛɛ dɛne gyɛne wɔ ɔ nwo a, ɔnle kɛ bɛfa bɛbɔ afɔle bɛmaa Gyihova bɛ Nyamenle ne.+ 22 Ɔwɔ kɛ bɛdi ye wɔ bɛ azuamgbole ne mɔ azo,* sonla mɔɔ anwo te nee mɔɔ anwo ɛnde la bali bie kɛ mɔɔ bɛdi kɛtɛboɛ anzɛɛ weɛlɛ la.+ 23 Noko ɔnle kɛ bɛdi ye mogya ne;+ ɔwɔ kɛ bɛwola bɛgua azɛlɛ nwo kɛ nzule la.+\n^ Hibulu aneɛ nu, “ɛnlankɛ nyinli.”\n^ Hibulu aneɛ nu, “nlenkɛ mgbole ne mɔ anu.”


Ayezaya 65 | Yintanɛte Zo Baebolo | Ewiade Fofolɛ Ngilebɛbo\nGyihova bua awozonle ɛzonlenlɛma ndɛne (1-16)\nSaleɛ nee Nkelabea nyamenle ne mɔ (11)\n“Me azonvolɛ bali debie” (13)\nAnwuma fofolɛ nee azɛlɛ fofolɛ (17-25)\nBɛbasisi azua; bɛbayɛ vanye egyinli (21)\nAwie biala ɛnrɛvɛ mgbane (23)\n65 “Memaa menli mɔɔ ambiza me bo zo la ɛkpondɛ me;Memaa menli mɔɔ amkpondɛ me la ɛnwu me.+ Menganle mengilele maanle mɔɔ ambɔ me duma la kɛ, ‘Mewɔ ɛke, mewɔ ɛke!’+ 2 Medɛlɛ me sa nu alehyenlɛ muala memaa menli mɔɔ anzo yɛ se,+Menli mɔɔ lua adenle ɛtane zo,+Na bɛdi bɛ nzuzulɛ nzi;+ 3 Menli mɔɔ gyinla me nyunlu ka me ɛya dahuu,+Bɛbɔ afɔle wɔ tola nu+ na bɛbɔ afɔle wɔ belekese zo bɛmaa ɔkpu esike la. 4 Bɛtɛnlɛdɛnla nla nwo,+Aleɛ dwo a bɛkɔ ɛleka mɔɔ vea la*Na bɛdi kpolike nane,+Ninyɛne mɔɔ anwo ɛnde la subue ɛyi bɛ ahyɛnze nu.+ 5 Bɛka kɛ, ‘Gyinla ahane; mmabikye me,Ɔluakɛ me nwo te tɛla wɔ.’* Ɛhye mɔ le kɛ esike wɔ me bonyi nu, senle mɔɔ sɔ alehyenlɛ muala la. 6 Nea! Bɛhɛlɛ bɛdo me nyunlu;Menrɛyɛ koonwu,Emomu mebadua bɛ kakɛ,+Mebadua bɛ kakɛ ne amuala* 7 Wɔ bɛ ɛtane ne nee bɛ nenyia mɔ ɛtane ne noko anwo,”+ Gyihova a se a. “Ɔluakɛ bɛbɔ afɔle wɔ awoka ne mɔ azo bɛmaa ɔkpu esikeYɛɛ bɛbɔ me anyiemgba wɔ awoka ngyikyi zo,+Mebalimoa meazuzu bɛ ahatualɛ ne amuala meamaa bɛ.”* 8 Edwɛkɛ mɔɔ Gyihova ɛha la ɛne: “Kɛ mɔɔ bɛnyia nwanye fofolɛ wɔ vanye ma nuNa awie ka kɛ, ‘Bɛmmasɛkye ye, ɔluakɛ debie kpalɛ* bie wɔ nu’ la, Zɔhane ala a me azonvolɛ ati mebayɛ a;Menrɛzɛkye bɛ muala.+ 9 Mebamaa ralɛ vi Gyekɔbo anu araYɛɛ mebamaa awie vi Dwuda anu ara mɔɔ ɔbadɛnla me awoka ne mɔ azo a;+Menli mɔɔ mekpa bɛ la bava azɛlɛ ne ayɛ bɛ ɛdeɛ,Yɛɛ me azonvolɛ badɛnla ɛkɛ.+ 10 Hyɛlɔn+ bayɛ mboane adidilekaYɛɛ Ekɔ Bɔnza ne+ bayɛ ɛleka mɔɔ nlankɛ die bɛ menle laYeamaa me menli ne mɔɔ kpondɛ me la. 11 Noko bɛmɛ bɛboka menli mɔɔ ɛkpo Gyihova,+Menli mɔɔ arɛle fi me boka nwuanzanwuanza ne,+Menli mɔɔ to ɛkponle maa Saleɛ nyamenle ne,Yɛɛ bɛdabɛ mɔɔ bɛfonlɔfonla nwanye wɔ kanrɛlɛ nu bɛmaa Nkelabea nyamenle ne la anwo. 12 Ɔti mebamaa bɛawu dadeɛ nloa,+Bɛ muala bɛbahoto bɛamaa bɛahu bɛ,+Ɔluakɛ menvɛlɛle, na bɛanlie zolɛ,Mendendɛle, na bɛandie;+Bɛhɔle zo bɛyɛle mɔɔ le ɛtane wɔ me nye zo la,Na bɛyɛle mɔɔ me nye ɛnlie nwolɛ la.”+ 13 Yemɔti edwɛkɛ mɔɔ Tumivolɛ Awulae Gyihova ɛha la ɛne: “Nea! Me azonvolɛ bali debie, noko bɛmɛ ɛhɔne bahu bɛ.+ Nea! Me azonvolɛ banlo nzule,+ noko bɛmɛ nzuhɔne bahu bɛ. Nea! Me azonvolɛ bali fɛlɛko,+ noko bɛmɛ bɛbabɔ anyiemgba.+ 14 Nea! Me azonvolɛ bavi ahonle kpalɛ nu ava fɛlɛkolilɛ adeɛdea nu,Noko bɛmɛ bɛbazu ɔlua nyane mɔɔ wɔ bɛ ahonle nu la atiYɛɛ bɛ sunsum mɔɔ anwo ɛbubu ye la ati bɛbaye awolɛ. 15 Bɛbagyakyi duma mɔɔ menli mɔɔ mekpa bɛ la bava aha ndane a,Na Tumivolɛ Awulae Gyihova bahu bɛ nuhua ko biala,Noko ɔbava duma fofolɛ yeavɛlɛ ye azonvolɛ.+ 16 Na awie biala mɔɔ bakpondɛ nyilalɛ wɔ azɛlɛ ne azo laNɔhalɛ* Nyamenle ne bayila ye,Yɛɛ awie biala mɔɔ baha ndane wɔ azɛlɛ ne azo laBava nɔhalɛ* Nyamenle ne aha ndane.+ Ɔluakɛ bɛ rɛle bavi bɛ nyanelilɛ* dɛba ne mɔ;Bɛbaye bɛ bɛavi me nye zo.+ 17 Ɔluakɛ nea! Melɛbɔ anwuma fofolɛ nee azɛlɛ fofolɛ;+Na bɛnrɛhakye ninyɛne dɛba ne mɔ*Yɛɛ bɛnrɛra ahonle nu bieko.+ 18 Ɔti bɛmaa bɛ nye ɛlie na bɛli fɛlɛko dahuu wɔ mɔɔ melɛbɔ la anwo. Ɔluakɛ nea! Melɛbɔ Gyɛlusalɛm amaa yeava anyelielɛ yearaNa menli mɔɔ wɔ zolɛ la ali nwolɛ fɛlɛko.+ 19 Mebali Gyɛlusalɛm anwo fɛlɛko na me nye alie me menli ne anwo;+Bɛnrɛde ɛzunlɛ yɛɛ nyanelilɛ ɛnelɛ wɔ zolɛ bieko.”+ 20 “Adɔma biala ɛnle ɛkɛ mɔɔ ɔbali mekɛ ekyi bie a,Yɛɛ kpanyinli biala ɛnle ɛkɛ mɔɔ ɔnrɛwie ye mekɛ di a. Ɔluakɛ bɛbabu awie biala mɔɔ bali ɛvolɛ ɛya ko na yeawu la kɛ ɔle kakula ekyi bie,Na saa ɛtanevolɛ di ɛvolɛ ɛya ko bɔbɔ a munzule ti ɔbawu.* 21 Bɛbasisi azua na bɛadɛnla nu,+Yɛɛ bɛbayɛ vanye egyinli na bɛali nuhua ma.+ 22 Bɛnrɛsisi azua na awie gyɛne adɛnla nu,Yɛɛ bɛnrɛlua na awie gyɛne ali. Ɔluakɛ me menli ne mekɛ bayɛ kɛ baka mekɛ la,+Na menli mɔɔ mekpa bɛ la akunlu badwo bɛ sa anloa gyima nwo bɔkɔɔ. 23 Bɛnrɛvɛ ɛvɛlɛ* mgbane,*+Yɛɛ bɛwo mralɛ a munzule ɛnrɛdo bɛ,Ɔluakɛ bɛ nee bɛ bo zo amra le menli mɔɔGyihova ɛyila bɛ la amra.+ 24 Kolaa na bɛavɛlɛ bɔbɔ la, mebalie zo;Mɔɔ bɛgua zo bɛlɛtendɛ la, mebadie. 25 Bedi nee boaneralɛ babɔ nu adidi,Awenade bali ndile kɛ ɛnlankɛ,+Yɛɛ ɛwɔlɛ bali ndɛtɛlɛ. Bɛnrɛboda awie yɛɛ bɛnrɛzɛkye debie wɔ me boka nwuanzanwuanza ne azo amuala,”+ Gyihova a se a.\n^ Anzɛɛ ɔkola ɔkile, “bɛkɔ ɛzinzalɛ sua nu.”\n^ Anzɛɛ ɔkola ɔkile, “Ɔluakɛ mebamaa wɔanwu nwuanzanwuanzayɛlɛ ne.”\n^ Hibulu aneɛ nu, “meagua bɛ kɛnra anu.”\n^ Hibulu aneɛ nu, “nyilalɛ.”\n^ Anzɛɛ “Nɔhavo.” Hibulu aneɛ nu, “Amen.”\n^ Anzɛɛ “ngyegyelɛ.”\n^ Hibulu aneɛ nu, “Na ninyɛne dɛba ne mɔ ɛnrɛra adwenle ne anu bieko.”\n^ Anzɛɛ ɔkola ɔkile, “Na bɛbabu awie mɔɔ yeanli ɛvolɛ ɛya ko na yeawu la kɛ munzule ɛdo ye.”\n^ Anzɛɛ “Bɛnrɛyɛ gyima ɛsesebɛ.”\n^ Anzɛɛ “gyɛne.”


1 Kɔlentema 16:1-24\n16 Akee mɔɔ fale ndoboa mɔɔ bɛdielie bɛmaa nwuanzanwuanzama ne anwo la, bɛli adehilelɛ mɔɔ menvale memaanle Galeehyea asafo ne mɔ la azo. 2 Dapɛne biala kenle mɔɔ limoa la, ɔwɔ kɛ bɛ nuhua ko biala ye mɔɔ yenyia ye la bie to ahane, amaa saa meba a bɛanlielie ndoboa. 3 Na saa meba a, mrenyia mɔɔ bɛhɛlɛle kɛlata kɛ bɛlie bɛ bɛdo nu la, mebazoa bɛ meamaa bɛava bɛ ahyɛlɛdeɛ ne bɛahɔ Gyɛlusalɛm. 4 Na saa ɔfɛta kɛ mekɔ ɛkɛ ne noko a, bɛ nee me ahɔ. 5 Noko saa mekɔfa Masidonea a, mebara bɛ nwo ɛkɛ, ɔluakɛ mebava Masidonea; 6 na bie a mebali mekɛ ekyi anzɛɛ fɔsɛlɛ ne bɔbɔ wɔ ɛkɛ, amaa bɛahɔzɔho me ekyii na meahɔ ɛleka mɔɔ mekɔ la. 7 Na mengulo kɛ menwu bɛ ala a ɛnee me gyakɛ gyi adenle zo, saa Gyihova* maa adenle a, me nye la kɛ me nee bɛ badɛnla ahyɛ ekyii. 8 Noko mebadɛnla Ɛfɛsɛse ɛke kɔkpula kɛ Pɛntekɔso Ɛvoyia ne kɛdwu, 9 ɔluakɛ gyima kpole bie anwo adenle* ɛbuke ɛmaa me noko dwazotiama dɔɔnwo wɔ ɛkɛ. 10 Saa Timote ba a, bɛnlea na ye ahonle andu wɔ mekɛ mɔɔ ɔwɔ bɛ nwo ɛkɛ ne la, ɔluakɛ ɔlɛyɛ Gyihova* gyima ne kɛ mɔɔ melɛyɛ ye la. 11 Yemɔti awie biala mmabu ye kɛ ɔle kakula. Bɛgyakyi ye adenle wɔ anzodwolɛ nu amaa yeara me nwo ɛke, ɔluakɛ me nee mediema ne mɔ ɛlɛkendɛ ye. 12 Akee mɔɔ fale yɛ diema Apɔlɔso anwo la, menzɛlɛle ye ɛsesebɛ kɛ ɔ nee mediema ne mɔ ɛrɛla bɛ nwo lɔ. Ɔtɛyɛle ye adwenle kɛ ɔba kɛkala, noko saa ɔnyia adenle a ɔbara. 13 Bɛzinza, bɛgyinla kpundii wɔ diedi ne anu, bɛnyia akɛnrasesebɛ, bɛmaa bɛ nwo ɛyɛ se. 14 Bɛva ɛlɔlɛ bɛyɛ debie biala mɔɔ bɛyɛ la. 15 Mediema, akee metu bɛ folɛ: Bɛze kɛ Setɛfanase sua nu amra a le ɛdoavolɛma mɔɔ limoa wɔ Akaya a, na bɛdu bɛ nwo bɛmaa kɛ bɛkɛzonle nwuanzanwuanzama ne. 16 Bɛbɛlɛ bɛ nwo aze bɛmaa menli mɔɔ le zɛhae nee bɛdabɛ kɔsɔɔti mɔɔ bɛ nee bɛ yɛ gyima na bɛbɔ mɔdenle la. 17 Noko me nye ɛlie Setɛfanase nee Fɔtunatɛse nee Akeeyaekɛse ɛralɛ ne anwo, ɔluakɛ bɛnle ɛke la bɛboale me kpole. 18 Na bɛmaa me nye ɛlie kɛ mɔɔ bɛ nye liele la. Yemɔti bɛli menli zɛhae mɔ eni. 19 Asafo ne mɔ mɔɔ wɔ Ehyea la biza bɛ. Akoyela nee Pelesela nee asafo ne mɔɔ wɔ bɛ sua nu ɛkɛ la biza bɛ kpalɛ kpalɛ wɔ Awulae anu. 20 Mediema ne mɔ amuala biza bɛ. Bɛva bɛ nloa anwo ɛvolɛ nwuanzanwuanza bɛbizebiza bɛ nwo ahye. 21 Medame Pɔɔlo, mebiza bɛ, me sa anloa ɛne. 22 Saa awie ɛngulo Awulae a, munzule ɛha ye. O yɛ Awulae, bɛla! 23 Awulae Gyisɛse ɛlolɛ ne nee bɛ ɛdɛnla. 24 Me ɛlɔlɛ nee bɛ muala mɔɔ bɛle Kelaese Gyisɛse ɛdoavolɛma la ɛdɛnla.\n^ Anzɛɛ “anlenkɛ.”


Gyɛnɛsese 34 | Yintanɛte Zo Baebolo | Ewiade Fofolɛ Ngilebɛbo\nBɛhye Daena bɛ nee ye ɛla (1-12)\nGyekɔbo amra ne mɔ bɛlɛbɛlale bɛ (13-31)\n34 Ɛnee Gyekɔbo nee Liya ara raalɛ Daena+ ta kɔ mbɛlɛra mɔɔ de azɛlɛ ne azo la ɛkɛ.*+ 2 Mɔɔ Havaenli Heemɔ+ mɔɔ le kpanyinli wɔ azɛlɛ ne azo la ara nrenyia Hyikɛm nwunle ye la, ɔhyele ye ɔ nee ye lale na ɔguale ɔ nwo evinli. 3 Na ɛnee ɔngola ɔnye ye adwenle ɔnvi Gyekɔbo ara raalɛ Daena anwo zo, na ɔhulole bɛlɛra ne na ɔdendɛle bɛtɛɛ ɔhilele ye.* 4 Akee Hyikɛm zele ye papa Heemɔ+ kɛ: “Kɔgya bɛlɛra ɛhye maa me.” 5 Mɔɔ Gyekɔbo dele kɛ Hyikɛm ɛgua ɔ ra raalɛ Daena anwo evinli la, ɛnee ɔ mra mrenyia ne mɔ ɛva ye mboane ne mɔ ɛhɔ adidi. Yemɔti Gyekɔbo yɛle koonwu ɔhɔkpulale mekɛ mɔɔ bɛrale la. 6 Nzinlii Hyikɛm papa Heemɔ hɔle kɛ ɔ nee Gyekɔbo kadendɛ. 7 Noko Gyekɔbo amra mrenyia ne mɔ dele na bɛziale bɛrale sua zo ndɛndɛ. Ɔyɛle bɛ nyane na bɛvale ɛya kpole ɔluakɛ ɔ nee Gyekɔbo ara raalɛ ɛla na yegua Yizilayɛ anyunlu aze,+ debie mɔɔ ɔnle kɛ bɛyɛ la.+ 8 Heemɔ nee bɛ dendɛle na ɔhanle kɛ: “Me ra Hyikɛm ɛngola ɛnye ye adwenle ɛnvi ɛ ra raalɛ ne anwo zo.* Mesɛlɛ bɛ, bɛva ye bɛmaa ye bɛmaa ɔgya ye, 9 na bɛgya yɛ bie mɔ na yɛdayɛ noko yɛgya bɛ bie mɔ.* Bɛva bɛ mra mraalɛ ne mɔ bɛmaa yɛ na bɛva yɛ mra mraalɛ ne mɔ.+ 10 Bɛ nee yɛ ɛdɛnla na bɛva azɛlɛ ne bie bɛyɛ bɛ ɛdeɛ. Bɛdɛnla ɛkɛ ne bɛli gua na bɛha zolɛ.” 11 Akee Hyikɛm zele Daena papa nee ɔ mediema mrenyia ne mɔ kɛ: “Bɛmaa menyia bɛ nyunlu ɛlolɛ na mebava debie biala mɔɔ bɛbabiza la meamaa bɛ. 12 Bɛbahola bɛabiza bɛalie ɔ ti ezukoa kpole yɛɛ ahyɛlɛdeɛ.+ Mebava debie biala mɔɔ bɛbabiza la meamaa bɛ. Bɛmɛ bɛva bɛlɛra ne bɛmaa mengya ye.” 13 Mɔɔ Gyekɔbo amra mrenyia ne mɔ bua Hyikɛm nee ye papa Heemɔ la, bɛbɛlɛbɛlale bɛ ɔluakɛ ɛnee Hyikɛm ɛgua bɛ diema raalɛ Daena anwo evinli. 14 Bɛhanle bɛhilele bɛ kɛ: “Yɛnrɛhola yɛnrɛyɛ ye zɔ kɛ yɛbava yɛ diema raalɛ yɛamaa nrenyia mɔɔ bɛtɛpɛle ye mrenyiazo la,+ ɔluakɛ ɛhye le anyiemgba maa yɛ. 15 Saa bɛyɛ deɛ ko ɛhye a yemɔ yɛbalie yɛado nu: bɛyɛ kɛ yɛdayɛ la na bɛpɛ bɛ mrenyia ne mɔ amuala mrenyiazo.+ 16 Akee yɛbava yɛ mra mraalɛ ne mɔ yɛamaa bɛ na yɛagya bɛ mra mraalɛ ne mɔ, na yɛ nee bɛ adɛnla na yɛayɛ menli ko. 17 Noko saa bɛandie yɛ na bɛampɛ bɛ mrenyiazo a, yemɔ yɛbava yɛ ra raalɛ ne yɛahɔ.” 18 Heemɔ+ nee ɔ ra Hyikɛm+ anye liele bɛ edwɛkɛ ne anwo. 19 Kpavolɛ ne angyinlegyinla mɔɔ bɛhanle kɛ ɔyɛ la anwo fee,+ ɔluakɛ ɛnee ɔ nye die Gyekɔbo ara raalɛ ne anwo kpalɛ, yɛɛ ɔdaye a bɛdi ye eni kpole kpalɛ wɔ ye papa sua nu a. 20 Ɔti Heemɔ nee ɔ ra Hyikɛm hɔle suakpole ne anlenkɛ kpole ne anloa+ na bɛzele mrenyia mɔɔ wɔ sua ne azo la kɛ: 21 “Menli ɛhye mɔ kulo kɛ bɛ nee yɛ tɛnla anzodwolɛ nu. Bɛmaa bɛdɛnla azɛlɛ ne azo na bɛli gua wɔ zo, ɔluakɛ azɛlɛ ne le kpole mɔɔ bɛbahɔ zolɛ a. Yɛbahola yɛagya bɛ mra mraalɛ ne mɔ bie yɛɛ yɛbahola yɛava yɛ mra mraalɛ ne mɔ yɛamaa bɛ.+ 22 Saa yɛyɛ deɛ ko ɛhye a yɛɛ mrenyia ne mɔ balie ado nu na bɛ nee yɛ adɛnla kɛ menli ko a: yemɔ a le kɛ, ɔwɔ kɛ bɛpɛ nrenyia biala mɔɔ wɔ yɛ avinli la mrenyiazo kɛ mɔɔ bɛpɛ bɛ mrenyiazo la.+ 23 Na asoo bɛ ninyɛne, bɛ anwonyia nee bɛ nyɛmoa kɔsɔɔti ɛnrɛyɛ yɛ ɛdeɛ ɔ? Ɔti bɛmaa yɛlie bɛ edwɛkɛ ne yɛdo nu na bɛ nee yɛ ɛdɛnla.” 24 Menli mɔɔ fa suakpole ne anlenkɛ kpole ne anu finde la amuala diele Heemɔ nee ɔ ra Hyikɛm, na mrenyia mɔɔ fa suakpole ne anlenkɛ kpole ne anu finde la amuala pɛle bɛ mrenyiazo. 25 Noko kenle nsa ne azo mɔɔ ɛnee bɛlɛte nyane la, Gyekɔbo amra mrenyia nwiɔ, Semɛyɔn nee Livae, mɔɔ bɛle Daena amediema+ la vale bɛ konle dadeɛ hɔle sua ne azo arɛlevilɛ nu, na bɛhunle nrenyia biala mɔɔ wɔ zolɛ la.+ 26 Bɛvale konle dadeɛ bɛhunle Heemɔ nee ɔ ra Hyikɛm na bɛvale Daena bɛvile Hyikɛm sua nu ɛkɛ ne bɛhɔle. 27 Gyekɔbo amra mrenyia mɔɔ ɛha la, hɔle ɛleka mɔɔ bɛhunle mrenyia ne mɔ la na bɛsesale sua ne azo ninyɛne ɔluakɛ bɛgua bɛ diema raalɛ ne anwo evinli.+ 28 Bɛvale bɛ mboane, bɛ nyɛmoa, bɛ asoaso yɛɛ debie biala mɔɔ bɛlɛ wɔ sua zo nee mɔɔ bɛlɛ wɔ ɛbɔ nu la. 29 Eza bɛvale bɛ ninyɛne kɔsɔɔti, bɛhyele bɛ mra ngyikyi ne mɔ amuala nee bɛ ye mɔ yɛɛ bɛvale debie biala mɔɔ wɔ bɛ azua nu la. 30 Ɔti Gyekɔbo zele Semɛyɔn nee Livae kɛ:+ “Bɛhwe edwɛkɛ kpole bɛmaa me na bɛmaa meyɛ awie mɔɔ me nwo bɔ Keenama nee Pilɛzema yɛɛ menli mɔɔ de azɛlɛ ne azo la abonyi nu a. Menlɛ menli dɔɔnwo na bɛbaboɔboa bɛ nloa bɛara me nwo zo na bɛabɔ medame nee me sua nu amra abo zo bɔkɔɔ.” 31 Noko bɛhanle kɛ: “Asoo ɔwɔ kɛ yɛmaa awie yɛ yɛ diema raalɛ ne kɛ ɔle tuutuunli ɔ?”\n^ Anzɛɛ “ta kɔkpɔla mbɛlɛra mɔɔ de azɛlɛ ne azo la.”\n^ Hibulu aneɛ nu, “ɔdendɛle ɔhilele bɛlɛra ne ahonle.”\n^ Anzɛɛ “Me ra Hyikɛm ɛkɛla beta ɛ ra raalɛ ne.”\n^ Hibulu aneɛ nu, “na bɛ nee yɛ ɛyɛ ko wɔ agyalɛ nu.”


Edwɛne 102 | Yintanɛte Zo Baebolo | Ewiade Fofolɛ Ngilebɛbo\nAwie mɔɔ bɛkɛsisi ye la asɔneyɛlɛ wɔ mekɛ mɔɔ yeyɛ bɛtɛɛ na ɔlɛka ye adwenleadwenle ne anwo edwɛkɛ yeahile Gyihova la.+ 102 O Gyihova, tie me asɔneyɛlɛ;+Maa me ɛzunlɛ ɛdwu ɛ nyunlu.+ 2 Mmafa ɛ nye ɛfea me wɔ me anwongyelelɛ mekɛ nu.+ Yɛ ɛnzolɛ tie* me;Saa mefɛlɛ wɔ a, bua me ndɛndɛ.+ 3 Ɔluakɛ me mekɛ ɛlɛminli kɛ esike,Yɛɛ me mbowule nu ɛlɔ kɛ fonlomo.+ 4 Me ahonle ɛyɛ bɛtɛɛ kɛ nya mɔɔ ɛnwoso,+Ɔluakɛ me rɛle vile kɛ mebali aleɛ. 5 Me nyanelilɛ kpole ne ati,+Me nwo nane ɛbetɛbeta me mbowule.+ 6 Mezɔho fienemgbole nu bɔngɔbɔngɔ;Mele kɛ kpadule ekyi bie wɔ ɛleka mɔɔ ɛdɔ mgbane la. 7 Meda a menlafe;*Mele kɛ aloma mɔɔ ɔ ngome ɔgyi sua ti zo la.+ 8 Me kpɔvolɛma tendɛ tia me alehyenlɛ biala.+ Bɛdabɛ mɔɔ bɛgolo me nwo* la fa me duma wa amonle. 9 Medi nzonle kɛ aleɛ,+Yɛɛ me monle ɛfonla me nzule* nu,+ 10 Ɔlua wɔ ɛya nee wɔ ahonle mɔɔ ɛfutu la ati,Wɔmaa me zo kɛ ɛfuandi me wɔado. 11 Me mekɛ le kɛ ɛlawolɛ mɔɔ ɛlɛminli,*+Yɛɛ melɛnwoso kɛ ndile.+ 12 Na wɔmɔ ɛwɔ ɛkɛ ne dahuu, O Gyihova,+Yɛɛ wɔ duma* badɛnla ɛkɛ ne wɔ awolɛndoazo kɔsɔɔti anu.+ 13 Nɔhalɛ nu, ɛbadwazo na wɔaze Zayɔn anwunvɔne,+Ɔluakɛ mekɛ ɛdwu kɛ ɛmaa ɔnwu wɔ ɛlolɛ ne;+Mekɛ ne mɔɔ ɛhilele la ɛdwu.+ 14 Ɔluakɛ wɔ azonvolɛ anye die ye awolɛ ne mɔ anwo+Yɛɛ bɛ nye die ye munlutu ne bɔbɔ anwo.+ 15 Maanle maanle bazulo Gyihova duma ne,Yɛɛ azɛlɛ ye azo arelemgbunli kɔsɔɔti bazulo wɔ anyunlunyia ne.+ 16 Ɔluakɛ Gyihova bakyekye Zayɔn bieko;+Ɔbavinde ye anyunlunyia ne anu.+ 17 Ɔbayɛ ɛnzolɛ yeadie ehyiavolɛma asɔneyɛlɛ;+Ɔnrɛkpo bɛ asɔneyɛlɛ.+ 18 Bɛhɛlɛ ɛhye bɛmaa awolɛndoazo mɔɔ bara kenle bie la,+Amaa menli mɔɔ bɔ zo mɔɔ bɛbawo* bɛ la aye Gyaa ayɛlɛ. 19 Ɔluakɛ Gyihova fi ye ɛleka nwuanzanwuanza ne mɔɔ wɔ anwuma lɔ la na ɔto ɔ nye ɔnea aze,+Ɔvi anwuma lɔ ɔnea azɛlɛ ye, 20 Kɛ ɔtie pilizanli nyanelilɛ,+Kɛ ɔdie bɛdabɛ mɔɔ bɛkahu bɛ la,+ 21 Amaa bɛabɔ Gyihova duma ne wɔ Zayɔn+Na bɛaye ye ayɛlɛ wɔ Gyɛlusalɛm, 22 Wɔ mekɛ mɔɔ menli nee arelemgbunlililɛKɛboɔboa bɛ nloa kɛ bɛsonle Gyihova la.+ 23 Ɔmaanle me anwosesebɛ wiele wɔ me mgbavolɛ nu;Ɔpɛle me mekɛ ne azo. 24 Menganle kɛ: “O me Nyamenle,Mmapɛ me ngoane zo wɔ me mgbavolɛ nu,Wɔmɔ mɔɔ ɛwɔ ɛkɛ ne wɔ awolɛndoazo kɔsɔɔti anu la.+ 25 Tete ne, yɛɛ ɛwulale azɛlɛ ne adiabo a,Yɛɛ anwuma le ɛ sa anloa gyima.+ 26 Bɛ bo zo baminli, noko wɔmɔ ɛwɔ ɛkɛ ne dahuu;Bɛ muala bɛbatete kɛ tɛladeɛ la. Ɛbahakyi bɛ kɛ ɛdanlɛ, na bɛapɛ nu bɛahɔ. 27 Noko wɔmɔ ɛngakyi, yɛɛ wɔ ɛvolɛ ɛnrɛra awieleɛ ɛlɛ.+ 28 Wɔ azonvolɛ ne mɔ amra badɛnla aze wɔ banebɔlɛ nu,Na bɛ bo zo amra badɛnla ɛkɛ ne dahuu wɔ ɛ nyunlu.”+\n^ Anzɛɛ ɔkola ɔkile, “Menwa yɛɛ meyɛ bɛtɛɛ.”\n^ Anzɛɛ “bɛsele me.”\n^ Anzɛɛ “nza.”\n^ Anzɛɛ “Me ɛlawolɛ ɛlɛyɛ tendenle.”\n^ Hibulu aneɛ nu, “bɛbabɔ.”


Nɔmbɛse 31 | Yintanɛte Zo Baebolo | Ewiade Fofolɛ Ngilebɛbo\nMedeanema nzenralɛlilɛ (1-12)\nBɛhu Beelam (8)\nNinyɛne mɔɔ bɛnyia wɔ konle nu la anwo adehilelɛ (13-54)\n31 Akee Gyihova zele Mosisi kɛ: 2 “Kɔdua Medeanema kakɛ wɔ mɔɔ bɛvale bɛyɛle Yizilayɛma la anwo.+ Ɛhye anzi bɛbazie wɔ kɛ wɔ menli ne la.”*+ 3 Ɔti Mosisi hanle hilele menli ne kɛ: “Bɛye menli wɔ bɛ avinli bɛmaa bɛziezie bɛ nwo* na bɛ nee Medeanema ɛhɔho na bɛva Gyihova nzenralɛlilɛ ne bɛrɛla Medeanema anwo zo. 4 Ɔwɔ kɛ bɛye menli 1,000 bɛfi Yizilayɛ abusua ko biala anu bɛmaa bɛkɔ konle ne.” 5 Yemɔti Yizilayɛma apenle apenle ne anu,+ bɛyele menli 1,000 bɛvile abusua biala anu, bɛnyianle menli 12,000 mɔɔ bɛziezie bɛ nwo bɛmaa konle* la. 6 Akee Mosisi maanle abusua biala anu menli 1,000 ne hɔle konle ne, bɛ nee ɛsɔfo Ɛlieza ara Fenɛhaze+ mɔɔ ɛnee lɛ ninyɛne nwuanzanwuanza ne nee konle aweɛne ndendenle ne mɔ+ wɔ ɔ sa nu la a hɔle a. 7 Bɛ nee Medeanema hɔhonle kɛ mɔɔ Gyihova hanle hilele Mosisi la, na bɛhunle nrenyia biala. 8 Bɛhunle Medean arelemgbunli nnu ɛhye mɔ, Yivae, Rilikɛm, Zɛɛle, Hɛɛ yɛɛ Riliba bɛbokale menli mɔɔ bɛhunle bɛ la anwo. Eza bɛvale konle dadeɛ bɛhunle Biyɔ ara Beelam.+ 9 Noko Yizilayɛma vale Medean mraalɛ nee ngakula hɔle akɛlɛzonlenlɛ nu. Eza bɛvale bɛ nyɛmoa, bɛ nane gyɛne mɔɔ ɛha la yɛɛ bɛ nwo ninyɛne kɔsɔɔti bɛhɔle. 10 Na bɛvale senle bɛyelale bɛ azuamgbole nee bɛ azokoɛleɛ* kɔsɔɔti mɔɔ bɛdede nu la. 11 Na bɛhyele menli nee nane na bɛvale debie biala mɔɔ bɛnyianle ye wɔ konle ne anu la. 12 Akee bɛvale menli mɔɔ bɛhyele bɛ nee ninyɛne mɔɔ bɛnyianle ye wɔ konle ne anu la bɛrɛlɛle Mosisi nee ɛsɔfo Ɛlieza yɛɛ Yizilayɛma kɔsɔɔti wɔ Mowabe ɛsɛlɛ+ ne mɔɔ wɔ Dwɔdan ne afoa nu na ɔbikye Gyɛleko la anu. 13 Akee Mosisi nee ɛsɔfo Ɛlieza yɛɛ mgbanyima ne mɔ amuala hɔyiale bɛ wɔ azokoɛleɛ ne anzi lɔ. 14 Noko Mosisi vale menli mɔɔ bɛkpa bɛ kɛ bɛnlea konlema ne anwo zo la, menli apenle apenle nee menli ɛya ɛya nwo zo mgbanyima ne mɔ mɔɔ hɔle konle ne na bɛlɛba la anwo ɛya. 15 Mosisi bizale bɛ kɛ: “Bɛgyakyi mraalɛ ne mɔ amuala ɔ? 16 Bɛnlea! Bɛmɛ a bɛluale Beelam edwɛkɛ ne azo bɛbɛlɛbɛlale Yizilayɛma mɔɔ bɛammaa bɛanli nɔhalɛ+ bɛammaa Gyihova wɔ Piyɔ edwɛkɛ ne anwo+ na ɔlua zo ewule radɔle Gyihova menli ne avinli la.+ 17 Akee bɛhu kakula nrenyia biala na bɛhu raalɛ biala mɔɔ nrenyia nee ye ɛla ɛlɛ la. 18 Noko bɛbahola bɛagyakyi ngakula mbɛlɛra mɔɔ nrenyia nee bɛ ɛtɛdale ɛlɛ la.+ 19 Na bɛdɛnla azokoɛleɛ ne anzi lɔ too kenle nsuu. Ɔwɔ kɛ bɛ nuhua ko biala mɔɔ ɛhu sonla* yɛɛ bɛ nuhua ko biala mɔɔ ɛva ɔ sa ɛha awie mɔɔ bɛhu ye+ la te ɔ nwo+ wɔ kenle nsa ne nee kenle nsuu ne azo, bɛdabɛ nee menli mɔɔ bɛhyele bɛ la. 20 Na bɛde tɛladeɛ biala, debie biala mɔɔ bɛva nwoma, abɔnkye enrinli anzɛɛ baka bɛyɛ la anwo.” 21 Akee ɛsɔfo Ɛlieza zele ɛlɔne mɔɔ hɔle konle ne la kɛ: “Mɛla mɔɔ Gyihova hyehyɛle maanle Mosisi la ɛne, 22 ‘Nvutuke, dwɛtɛ fufule, kɔbele, bulalɛ, kyɛnze yɛɛ sumi, 23 debie biala mɔɔ ka senle a ɔnyela la, bɛva bɛwula senle nu na nwolɛ bade. Noko ɔwɔ kɛ eza bɛfa nzule ne mɔɔ bɛfa bɛte debie nwo la bɛte nwolɛ.+ Debie biala mɔɔ ka senle a ɔyela la, bɛva bɛwula nzule nu. 24 Na ɔwɔ kɛ bɛkpo bɛ adɛladeɛ ne mɔ wɔ kenle nsuu ne azo na bɛ nwo te na akee bɛara azokoɛleɛ ɛkɛ.’”+ 25 Akee Gyihova zele Mosisi kɛ: 26 “Ɛdawɔ nee ɛsɔfo Ɛlieza nee mbusua mgbanyinli ne mɔ ɛdia ninyɛne mɔɔ bɛvale bɛrale yɛɛ menli nee nane mɔɔ bɛhyele bɛ la amuala. 27 Bɛhyɛ ninyɛne mɔɔ bɛnyianle la anu nwiɔ bɛmaa ɛlɔne ne mɔɔ hɔle konle ne nee menli mɔɔ ɛha la amuala.+ 28 Ɔwɔ kɛ ɛdie adwule wɔ sogyama ne mɔɔ hɔle konle ne la ɛkɛ ɛmaa Gyihova; menli, nlankɛ, asoaso nee mboane 500 biala ɛbalie ɛkɛla* ko wɔavi nu. 29 Ɔwɔ kɛ ɛdie ɛfi bɛ kyɛfoa ne anu ɛfa ɛmaa ɛsɔfo Ɛlieza kɛ Gyihova ndoboa.+ 30 Ɔwɔ kɛ ɛye menli, nlankɛ, asoaso, mboane yɛɛ nyɛmoa 50 biala anu ko ɛfi Yizilayɛma kyɛfoa ɛdeɛ ne mɔɔ bɛvale bɛmaanle bɛ la anu ɛmaa Livaema+ mɔɔ yɛ Gyihova ɛdanlɛsua ne anu gyima la.”+ 31 Yemɔti Mosisi nee ɛsɔfo Ɛlieza yɛle mɔɔ Gyihova hanle hilele Mosisi la pɛpɛɛpɛ. 32 Ninyɛne mɔɔ menli mɔɔ hɔle konle ne nyianle la mɔɔ hale la dodo le mboane 675,000, 33 nlankɛ 72,000, 34 yɛɛ asoaso 61,000. 35 Mraalɛ mɔɔ nrenyia nee bɛ ɛtɛdale ɛlɛ+ la dodo le 32,000. 36 Menli mɔɔ hɔle konle ne la kyɛfoa ɛdeɛ ne dodo le mboane 337,500. 37 Mboane mɔɔ bɛvale bɛduale adwule bɛmaanle Gyihova la dodo le 675. 38 Bɛnyianle nlankɛ 36,000, na bɛvale 72 bɛduale adwule bɛmaanle Gyihova. 39 Bɛnyianle asoaso 30,500, na bɛvale 61 bɛduale adwule bɛmaanle Gyihova. 40 Bɛnyianle menli* 16,000, na bɛvale nuhua 32 bɛduale adwule bɛmaanle Gyihova. 41 Akee Mosisi vale adwule ne mɔɔ bɛduale kɛ Gyihova ndoboa la maanle ɛsɔfo Ɛlieza,+ kɛ mɔɔ Gyihova hanle hilele Mosisi la. 42 Mekɛ mɔɔ Mosisi yele menli mɔɔ hɔle konle ne kyɛfoa ɛdeɛ maanle bɛ la, Yizilayɛma ɛdeɛ mɔɔ bɛnyianle la ɛne: 43 mboane ne dodo le 337,500, 44 nlankɛ 36,000, 45 asoaso 30,500, 46 yɛɛ menli* 16,000. 47 Akee Mosisi yele menli nee nane 50 biala anu ko vile Yizilayɛma kyɛfoa ɛdeɛ ne anu maanle Livaema+ mɔɔ yɛ Gyihova ɛdanlɛsua ne anu gyima la,+ kɛ mɔɔ Gyihova hanle hilele Mosisi la. 48 Akee menli mɔɔ bɛkpa bɛ mɔɔ bɛnea ɛlɔne apenle apenle ne anwo zo,+ menli apenle apenle nee menli ɛya ɛya nwo zo mgbanyima ne mɔ, rale Mosisi ɛkɛ 49 na bɛzele Mosisi kɛ: “Wɔ azonvolɛ ɛdia konlema mɔɔ yɛnea bɛ nwo zo la, na bɛ nuhua ko bɔbɔ ɛtɛminlinle.+ 50 Yemɔti bɛmaa yɛ nuhua ko biala ɛva mɔɔ yenyia la ɛrɛla kɛ Gyihova afɔlebɔdeɛ, nvutuke ninyɛne, bɛ gyakɛ kyeenyi, bɛ sa akɔme nu ngɛba, tumi kpɔdelera, asomadeɛ, yɛɛ agudeɛ gyɛne, amaa yɛava yɛali yɛ ti* mgbɔdalɛ wɔ Gyihova anyunlu.” 51 Ɔti Mosisi nee ɛsɔfo Ɛlieza liele nvutuke ne, agudeɛ ne amuala vile bɛ ɛkɛ. 52 Nvutuke kɔsɔɔti mɔɔ mgbanyima mɔɔ nea menli apenle apenle nee menli ɛya ɛya nwo zo la vale yele ndoboa maanle Gyihova la dodo le hyikɛle* 16,750. 53 Ɛlɔne ne anu ko biala nyianle ninyɛne mɔɔ bɛvale la bie. 54 Mosisi nee ɛsɔfo Ɛlieza liele nvutuke ne mɔɔ mgbanyima mɔɔ nea menli apenle apenle nee menli ɛya ɛya nwo zo vale rale la na bɛvale bɛhɔle nyianu ɛdanlɛsua ne anu bɛvale bɛyɛle ngakyelɛ bɛmaanle Yizilayɛma wɔ Gyihova anyunlu.\n^ Ɛhye kile kɛ ɔbawu.\n^ Anzɛɛ “bɛmaa ɛlɔne ne.”\n^ Anzɛɛ “yɛ ɛkɛla ne mɔ ati.”


Luku 23 | Yintanɛte Zo Baebolo | Ewiade Fofolɛ Ngilebɛbo\nLuku Edwɛkpa 23:1-56\nGyisɛse wɔ Paelɛte nee Hɛlɔdo anyunlu (1-25)\nBɛhenda Gyisɛse nee ɛtanevolɛma nwiɔ wɔ mbaka zo (26-43)\n“Ɛbaboka me nwo wɔ Paladaese” (43)\nGyisɛse ewule (44-49)\nGyisɛse ɛzielɛ (50-56)\n23 Ɔti menli ne amuala dwazole na bɛvale ye bɛhɔmaanle Paelɛte.+ 2 Akee bɛbɔle ɔ bo bɛdole ye ɛzonle+ kɛ: “Yɛhyele nrenyia ɛhye kɛ ɔlɛte atua yeatia yɛ maanle ne kɛ bɛmmatua adwule bɛmaa Siza,+ yɛɛ ɔse ɔdaye mumua ne ɔle belemgbunli Kelaese.”+ 3 Na Paelɛte bizale ye kɛ: “Wɔmɔ a ɛle Dwuuma Belemgbunli ne la ɔ?” Ɔbuale ye kɛ: “Yemɔ a ɛdawɔ mumua ne wɔha la.”+ 4 Akee Paelɛte zele ɛsɔfo mgbanyinli nee menli dɔɔnwo ne kɛ: “Mennwu ɛtane biala wɔ nrenyia ɛhye anwo.”+ 5 Noko bɛhanle ye ɛsesebɛ kɛ: “Mɔɔ ɔkilehile wɔ Dwudiya amuala la fa ngyegyelɛ ba, ɔbɔle ɔ bo bɔbɔ wɔ Galeli yɛɛ yeradwu ɛke a.” 6 Mɔɔ Paelɛte dele ɛhye la, ɔbizale saa ɔle Galelinli a. 7 Mɔɔ ɔnwunle kɛ ɔwɔ Hɛlɔdo tumililɛ bo la,+ ɔmaanle bɛvale ye bɛhɔmaanle Hɛlɔdo mɔɔ ɛnee mekɛ ne anu wɔ Gyɛlusalɛm la. 8 Mɔɔ Hɛlɔdo nwunle Gyisɛse la, ɔ nye liele kpole. Ɔluakɛ ɛnee yeva mekɛ tendenle yehendɛ kɛ ɔbanwu Gyisɛse kɛmɔ yede ɔ nwo edwɛkɛ dɔɔnwo la ati,+ na ɛnee ɔ nye la kɛ ɔbayɛ nwanwane debie yeamaa yeanlea. 9 Yemɔti ɔbizebizale ye edwɛkɛ dɔɔnwo, noko yeambua ye.+ 10 Noko, ɛsɔfo mgbanyinli nee mɛla kilehilevolɛma ne mɔ hɔle zo gyinlanle na bɛvale ɛya bɛdole ye ɛzonle. 11 Akee Hɛlɔdo nee ye sogyama ne amuala bɔle ye aholoba,+ bɛwulale ye tɛladeɛ kɛnlɛma na bɛgolole ɔ nwo+ na bɛziale bɛvale ye bɛhɔmaanle Paelɛte. 12 Hɛlɔdo nee Paelɛte yɛle agɔnwolɛ kenle ko ne ala, dɛba ne ɛnee bɛ mu nwiɔ bɛnga. 13 Akee Paelɛte vɛlɛle ɛsɔfo mgbanyinli, mgbanyima ne mɔ nee menli ne 14 na ɔzele bɛ kɛ: “Bɛvale nrenyia ɛhye bɛrɛlɛle me kɛ ɔlɛmaa menli ade atua. Noko nea! menleɛnlea ye edwɛkɛ ne anu wɔ bɛ nyunlu ɛke na meannwu debie wɔ nrenyia ɛhye anwo mɔɔ bɛlɛdua zo bɛado ye ɛzonle a.+ 15 Nɔhalɛ nu, Hɛlɔdo noko annwu debie biala wɔ ɔ nwo, ɔluakɛ yezia yeva ye yerɛlɛ yɛ, na nea! ɔtɛyɛle debie biala mɔɔ fɛta ewule a. 16 Yemɔti mebahwe ɔ nzo+ na meagyakyi ye.” 17 * —— 18 Noko menli ne amuala deɛdeanle nu kɛ: “Ku nrenyia ɛhye* na ye Balabase maa yɛ!”+ 19 (Ɛnee bɛdo nrenyia ɛhye efiade ɔlua atuadelɛ mɔɔ zile sua ne azo nee kodiawuyɛlɛ ti.) 20 Paelɛte dendɛle hilele bɛ bieko ɔluakɛ ɛnee ɔkulo kɛ ɔgyakyi Gyisɛse.+ 21 Akee bɛbɔle ɔ bo bɛdeɛdeanle nu kɛ: “Bɔ ye baka nu! Bɔ ye baka nu!”*+ 22 Ɔzele bɛ fane nsa ne azo kɛ: “Kɛmɔti ɛ? Ɛtane boni a nrenyia ɛhye ɛyɛ a? Mennwu debie biala wɔ ɔ nwo mɔɔ fɛta ewule a; yemɔti mebahwe ɔ nzo na meagyakyi ye.” 23 Akee bɛ nye bolole na bɛdeɛdeanle nu kɛ ɔhu ye,* na ɔdiele bɛ.+ 24 Yemɔti Paelɛte buale ndɛne kɛ mɔɔ bɛkulo la. 25 Ɔyele nrenyia ne mɔɔ atuadelɛ nee kodiawuyɛlɛ ti bɛdo ye efiade na bɛse bɛkulo ye la ɔmaanle bɛ, na ɔvale Gyisɛse ɔmaanle bɛ kɛ bɛyɛ ye mɔɔ bɛkulo la. 26 Mɔɔ bɛ nee ye ɛlɛkɔ la, bɛhyele Saemɔn mɔɔ vi Saelini, mɔɔ ɛnee ɔvi namule nu ɔlɛba sua zo la, na bɛvale amaneɛnwunlɛ baka* ne bɛzoale ye kɛ ɔli Gyisɛse anzi.+ 27 Ɛnee menli dɔɔnwo nee mraalɛ mɔɔ ɛlɛfa nyanelilɛ azu abobɔ bɛ kɛnra azo la doa ye. 28 Gyisɛse hakyile ɔ nye wɔ mraalɛ ne mɔ anwo na ɔhanle kɛ: “Gyɛlusalɛm mraalɛ, bɛmmasu me. Emomu, bɛzu bɛ nwo nee bɛ mra;+ 29 ɔluakɛ nea! mekɛ ɛlɛba mɔɔ menli baha kɛ, ‘Anyelielɛ a le mraalɛ mɔɔ le mota, bɛdabɛ mɔɔ bɛanwo mralɛ yɛɛ bɛdabɛ mɔɔ bɛammaa ngakula nyɛfonlɛ la!’+ 30 Akee bɛbabɔ ɔ bo bɛaha bɛahile awoka mgbole kɛ, ‘Bɛragua yɛ nwo zo!’ nee awoka ngyikyi ne mɔ kɛ, ‘Bɛheda yɛ nwo zo!’+ 31 Saa bɛyɛ ninyɛne ɛhye mɔ wɔ mekɛ mɔɔ baka ne le amolɛ la a, ɛnee saa ɔwu a duzu a bazi a?” 32 Ɛnee ɛtanevolɛma nwiɔ noko boka ɔ nwo a bɛ nee bɛ ɛlɛkɔ kɛ bɛkahu bɛ a.+ 33 Na mɔɔ bɛdwule ɛleka bie mɔɔ bɛfɛlɛ ye Etile Kanrɛlɛ la,+ bɛbɔle ye nee ɛtanevolɛma ne baka nu wɔ ɛkɛ, ko wɔ ye fema zo yɛɛ ko wɔ ye bɛne zo.+ 34 Na Gyisɛse hanle kɛ: “Egya, fa kyɛ bɛ ɔluakɛ bɛnze mɔɔ bɛlɛyɛ a.” Eza bɛguale ma* bɛvale bɛhyɛle ye tɛladeɛ ne.+ 35 Na menli ne gyinlanle ɛkɛ nleanle mɔɔ ɛlɛkɔ zo la. Noko mgbanyima ne mɔ golole ɔ nwo hanle kɛ: “Ɔliele awie mɔ; yemɔti saa ɔdaye a ɔle Kelaese ne mɔɔ Nyamenle kpale ye na ɔzoanle ye la a, maa ɔlie ɔ nwo.”+ 36 Sogyama ne bɔbɔ golole ɔ nwo, bɛrale ɔ nwo ɛkɛ na bɛmaanle ye nza mɔɔ nyinyia la+ 37 na bɛhanle kɛ: “Saa wɔmɔ a ɛle Dwuuma Belemgbunli ne a, ɛnee die ɛ nwo.” 38 Bɛhɛlɛle debie bɛbɔle ɔ ti zo anwuma kɛ: “Ɛhye a le Dwuuma Belemgbunli ne a.”+ 39 Akee ɛtanevolɛma ne mɔɔ bɛhenda ɛkɛ ne la ko bɔle ɔ bo dendɛle tiale ye+ kɛ: “Se wɔmɔ a ɛle Kelaese ne a, ɔnle zɔ ɔ? Die ɛ nwo na die yɛdayɛ noko ɛ!” 40 Na ko ne hwile ɔ nyunlu kɛ: “Ɛnzulo Nyamenle fee ɔ, kɛkala mɔɔ bɛbua wɔ ndɛne ko ne ala la? 41 Yɛmɛ yɛ ɛdeɛ ne fɛta yɛ, ɔluakɛ ninyɛne mɔɔ yɛyɛle la a bɛlɛtua yɛ nwolɛ kakɛ a; noko nrenyia ɛhye ɛtɛyɛle ɛtane biala.” 42 Akee ɔhanle kɛ: “Gyisɛse, ɛba wɔ Belemgbunlililɛ ne anu a kakye me.”+ 43 Na ɔzele ye kɛ: “Nɔhalɛ nu meka meahile wɔ ɛnɛ kɛ, ɛbaboka me nwo wɔ Paladaese.”+ 44 Ɛnee ɔle kɛyɛ ewiazo bulu nee nwiɔ,* noko awozinli hedale azɛlɛ ne kɔsɔɔti azo too dɔne nsa,*+ 45 ɔluakɛ ewia ambɔ; akee ɛzonlenlɛsua ne anu mgbɛnudanlɛ ne+ anu dele sinli nwiɔ wɔ ye avinli.+ 46 Na Gyisɛse vale ɛnelɛ kpole deanle nu hanle kɛ: “Egya, me ngoane* wɔ ɛ sa nu.”+ Ɔhanle ɛhye la, ɔwule.*+ 47 Kɛmɔ sogya kpanyinli ne nwunle mɔɔ ɛzi la ati, ɔbɔle ɔ bo ɔwulale Nyamenle anyunlunyia na ɔhanle kɛ: “Amgba, nrenyia ɛhye le tenlenenli.”+ 48 Mekɛ mɔɔ menli dɔɔnwo ne mɔɔ rayiale ɛkɛ ne kɛ bɛnea mɔɔ ɛlɛkɔ zo nwunle ninyɛne ɛhye mɔ mɔɔ ɛzi la, bɛvale nyanelilɛ bɛbobɔle bɛ kɛnra azo na bɛhɔle sua nu. 49 Menli mɔɔ ze ye la amuala gyinlanle moamoa. Ɛnee eza mraalɛ mɔɔ bɛ nee ye vi Galeli rale la wɔ ɛkɛ na bɛnwunle ninyɛne ɛhye mɔ.+ 50 Na nea! ɛnee nrenyia bie mɔɔ bɛfɛlɛ ye Dwosefi, mɔɔ le Ayiama ne anu sonla la wɔ ɛkɛ, ɔle sonlakpalɛ yɛɛ ɔle tenlenenli.+ 51 (Nrenyia ɛhye anlie bɛ kpɔkɛbɔlɛ ne nee mɔɔ bɛyɛle la ando nu.) Ɔvi Dwudama suakpole Arelematia azo na ɛnee ɔlɛkendɛ Nyamenle Belemgbunlililɛ ne. 52 Nrenyia ɛhye hɔle Paelɛte ɛkɛ hɔzɛlɛle Gyisɛse funli ne. 53 Ɔyele ye ɔdole ɛkɛ+ na ɔvale lenen kpalɛ ɔkyekyele ye na ɔdole ye wɔ nla* mɔɔ bɛpɛ ye wɔ bolɛ nu,+ na bɛtɛsiele awie biala wɔ nu ɛlɛ la anu. 54 Ɛnee ɔle Anwoziezielɛ kenle,+ na ɔka ekyii na Ɛnwomenlelielɛ+ ne abɔ ɔ bo. 55 Na mraalɛ mɔɔ nee ye vi Galeli rale la doale bɛ hɔnleanle nla* ne nee kɛzi bɛziele ye la,+ 56 na bɛziale bɛhɔzieziele ayile ngakyile nee nwole evuanlɛ. Noko bɛliele bɛ menle wɔ Ɛnwomenlelielɛ kenle ne+ kɛ mɔɔ mɛla ne kile la.\n^ Giliki aneɛ nu, “Fa ɛhye kɔ.”\n^ Anzɛɛ “ɔhu ye wɔ baka zo.”\n^ Anzɛɛ “ɔgule ye ɛnwomenle mɔɔ li awieleɛ.”


Nyamenle Ze Wɔ Yɛɛ Ɔte Wɔ Edwɛkɛ Bo (Edwɛndolɛ 139:1)\nKENGA YE WƆ Afrikaans Albanian Amharic Arabic Armenian Aymara Bulgarian Catalan Cebuano Chichewa Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Greenlandic Guarani Haitian Creole Hibulu Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Maltese Maya Mazatec (Huautla) Mizo Moore Myanmar Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Polish Portuguese (Brazil) Punjabi Quechua (Bolivia) Quichua (Imbabura) Romanian Russian Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tatar Thai Tigrinya Tshiluba Tsonga Turkish Twi Ukrainian Umbundu Venda Vietnamese Wayuunaiki Xhosa Yoruba Zande Zapotec (Isthmus) Zulu\nNyamenle Te Wɔ Edwɛkɛ Bo\n“O [Gyihova], wɔnleɛnlea me nu wɔnwu me!”—EDWƐNDOLƐ 139:1.\n“Metɛsɔhonle ɛhwee la ɛnee ɛ nye gyi me nwo.”—EDWƐNDOLƐ 139:16\nDEƐMƆTI BIE MƆ ƐNLIE ƐNLI: Menli dɔɔnwo te nganeɛ kɛ Nyamenle bu alesama kɛ bɛle ɛtanevolɛma mɔɔ bɛ nwo ɛngyia ye a. Kendra, mɔɔ adwenledwenle ɛdɔ ɔ nwo la, bua ɔ nwo fɔlɛ ɔluakɛ ɔngola ɔnyɛ mɔɔ Nyamenle kpondɛ kɛ ɔyɛ la. Ɛhye ati, ɔhanle kɛ, “mengyakyile asɔneyɛlɛ.”\nMƆƆ NYAMENLE EDWƐKƐ NE KILEHILE: Gyihova ɛnnea wɔ sinlidɔlɛ ne mɔ, ɔnea kɛ ɔbade kɛzi ɛde la abo. Baebolo ne ka kɛ, “ɔze kɛ yɛsi yɛde la; ɔkakye kɛ yɛle ndɛtɛlɛ ala.” Bieko, ɔ nee yɛ ɛnli ye “kɛmɔ yɛ ɛtane ne mɔ si de la,” noko saa yɛnu yɛ nwo a, ɔfi anwunvɔnezelɛ nu ɔfa yɛ ɛtane ne mɔ ɔkyɛ yɛ.—Edwɛndolɛ 103:10, 14.\nFa Devidi, Yizilayɛ belemgbunli ne mɔɔ yɛbɔle ye duma wɔ edwɛkɛ ne mɔɔ lumua anu la kɛ neazo. Devidi hanle ye wɔ asɔneyɛlɛ nu hilele Nyamenle kɛ: “Metɛsɔhonle ɛhwee la ɛnee ɛ nye gyi me nwo; ɛnee bɛhɛlɛ me nwo edwɛkɛ biala wɔ wɔ buluku ne anu . . . Neɛnlea me nu, O Nyamenle, na nwu me ahonle nu!” (Edwɛndolɛ 139:16, 23) Ɛhɛe, ɛnee Devidi lɛ anwodozo kɛ yeyɛ ɛtane bɔbɔ ɛdeɛ—ɛtane kpole—noko Gyihova kola nwu kɛ yenlu ɔ nwo wɔ ye ahonle nu.\nGyihova te wɔ edwɛkɛ bo kpalɛ tɛla dasanli biala. Baebolo ne ka kɛ, ‘Dasanli nea sonla ɛnyelɛ zo ala, na Gyihova ɛdeɛ, ɔnea sonla ahonle nu.’ (1 Samoɛle 16:7) Nyamenle ze kɛzi ɛbɔ wɔ ɛbɛla la—kɛzi subane mɔɔ bɛvale bɛwole wɔ, ɛleka mɔɔ ɛnyinle, ɛleka mɔɔ ɛde yɛɛ wɔ sonlaholɛ ɛmaa wɔyɛ sonla mɔɔ ɛde la. Nvonleɛ wɔ ɛ nwo ɛdeɛ, noko ɔnwu sonla mɔɔ ɛkulo kɛ ɛyɛ la na ɔ nye die nwolɛ.\nNoko akee, kɛzi Nyamenle fa mɔɔ ɛde bɔkɔɔ mɔɔ ɔze la kyekye ɛ rɛle ɛ?


Sunsum Nu Bodane: “Nea Kɛ Ɛsi Ɛtudu Ɛ Gyakɛ La” Na Kɔ Ɛ Nyunlu | Debiezukoalɛ\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Drehu Dutch Efik English Estonian Ewe Fijian Finnish French Ga Georgian German Giliki Greenlandic Guarani Gujarati Gun Haitian Creole Hibulu Hiligaynon Hindi Hungarian Icelandic Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mizo Nahuatl (Northern Puebla) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Totonac Tshiluba Tsonga Turkish Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nMEKƐ mɔɔ Nyamenle menli ne vile Babelɔn wɔ 537 K.Y.M. la, ɛnee Gyihova anye wɔ bɛ nwo zo wɔ bɛ Gyɛlusalɛm adendulɛ ne anu. Ɔzele bɛ kɛ: “Bɛziezie adenle ne bɛmaa menli ne; Bɛdu ademgbole, bɛyeye zolɛ awolɛ ne mɔ.” (Aye. 62:10) Dwenledwenle ndenle mɔɔ bie a Dwuuma vale zo yɛle ɛhye la anwo. Ɔbayɛ kɛ bɛ nuhua bie mɔ lumuale menli ne anyunlu hɔduoduale ahuma mɔɔ wɔ adenle ne azo la na bɛyɛle ye boɛ. Ɛhye mɔɔ bɛyɛle la baboa bɛ mediema mɔɔ lile bɛ nzi rale bɛ sua zo la kpalɛ.\nYɛbahola yɛava ɛhye yɛayɛ adenle mɔɔ yɛdua zo yɛdwu yɛ sunsum nu bodane ne mɔ anwo la anwo ndonwo. Gyihova kulo kɛ ye azonvolɛ kɔsɔɔti dwu bɛ bodane nwo mɔɔ ninyɛne mɔɔ anwo ɛngyia la ɛnzi bɛ adenle a. Ye Edwɛkɛ ne tu yɛ folɛ kɛ: ‘Nea kɛ ɛsi ɛtudu ɛ gyakɛ la boɛ, amaa wɔazi pi wɔ wɔ ndenle nu.’ (Mrɛ. 4:26) Mgbanyinli nee ngakula kɔsɔɔti kola nwu nrɛlɛbɛ mɔɔ wɔ edwɛkɛ ɛhye anu la.\nSI KPƆKƐ KPALƐ FA SIEZIE WƆ ADENLE NU\nBaebolo ne ka kɛ: “Mgbavolɛ anyunlunyia a le bɛ anwosesebɛ.” (Mrɛ. 20:29) Mgbavolɛ nee mbɛlɛra dɔɔnwo lɛ kpɔkɛdelɛ kpalɛ, adwenle mɔɔ yɛ gyima ndɛ, yɛɛ bɛkulo kɛ ɔwie bɛ boɛ. Mgbanyinli kola nwu mɔdenle mɔɔ mgbavolɛ nee mbɛlɛra bɔ nee mɔɔ bɛkola ye yɛ la na bɛkulo kɛ ɔwie bɛ boɛ. Kpavolɛ anzɛɛ bɛlɛra mɔɔ fa ye nrɛlɛbɛ nee ye anwosesebɛ sonle Gyihova la kola nyia nɔhalɛ anyelielɛ.\nNoko, yɛze kɛ ewiade ne nwu ninyɛne mɔɔ yɛ mgbavolɛ ne mɔ kola ye yɛ la. Saa Dasevolɛ kakula bie bɔ mɔdenle wɔ sukulu a, kilehilevolɛma anzɛɛ sukuluma ne bie mɔ bɔ mɔdenle piepia ye kɛ ɔzukoa nwoma kpole amaa yeawie ye boɛ. Anzɛɛ bɛwula mɔɔ bɔ mɔdenle wɔ nwɔhoalilɛ bie anu la anwosesebɛ kɛ ɔva ɔyɛ ye gyima. Ɛhye bie ɛdo wɔ ɛlɛ, anzɛɛ ɛze awie mɔɔ ɛlɛyia ngyegyelɛ ɛhye bie ɔ? Duzu a baboa Keleseɛnenli yeamaa yeazi kpɔkɛ kpalɛ a?\nBaebolo ngilehilelɛ bahola aboa yɛ yeamaa yɛadu adenle kpalɛ ne mɔɔ kɔ ngoane nu la. Nolobɔvo ne 12:1 ka kɛ: “Mekɛ mɔɔ bɛle mgbavolɛ nee mbɛlɛra la, bɛhakye bɛ Bɔvolɛ ne.” Kɛ ɔkɛyɛ na ɛdawɔ anzɛɛ ɛ gɔnwo kpavolɛ bie ahola ‘ahakye ye Bɔvolɛ ne ɛ’?\nMaa yɛva mɔɔ dole Eric * mɔɔ wɔ Afrika Adɔleɛ la kɛ neazo. Ɛnee ɔkulo bɔlo ɛbɔlɛ kpalɛ. Ɔkanyia ɛvolɛ 15 la, ɛnee ɔgyinla ye maanle ne agyakɛ anu ɔbɔ bɔlo. Ɛhye kile kɛ ɛnee ɔ nye la kɛ ɔnrɛhyɛ ɔbanyia nwolɛ ndetelɛ wɔ Europe na yealua zo yeava yeayɛ ye gyima titile. Noko, kɛ ɔkɛyɛ na yɛali folɛdulɛ ne mɔɔ se ‘kakye wɔ Bɔvolɛ ne’ la azo ɛ? Ɛzukoalɛdeɛ boni a wɔ edwɛkɛ ɛhye anu maa wɔ anzɛɛ ɛ gɔnwo kpavolɛ ɛ?\nEric nee Gyihova Alasevolɛ bɔle Baebolo ne ɛzukoalɛ bo wɔ mekɛ mɔɔ ɔkɔ sukulu la. Ɔzukoale kɛ ye Bɔvolɛ ne baye alesama ngyegyelɛ avi ɛkɛ bɔkɔɔ. Eric nwunle kɛzi ɔhyia kɛ ɔfa ye mekɛ nee ye anwosesebɛ ɔyɛ Nyamenle ɛhulolɛdeɛ la. Ɔlua nɔhalɛ edwɛkɛ ɛhye mɔɔ Eric ranwunle ye la ati, ɔzile kpɔkɛ kɛ ɔnrɛva bɔlo ɛbɔlɛ ɔnrɛyɛ ye gyima. Emomu, ɔmanle bɛzɔnenle ye na ɔvale sunsum nu bodane ɔziele ɔ nye zo. Yeangyɛ bɛkpale ye asafo nu sonvolɛ na nzinlii ɔhɔle Mediema Mrenya Mɔɔ Bɛtɛgyale Baebolo Sukulu ne bie.\nSaa Eric vale bɔlo ɛbɔlɛ yɛle ye gyima a, anrɛɛ yelie duma na yenyia ezukoa. Noko ɔnwunle nɔhalɛ mɔɔ wɔ Baebolo nu ngyinlazo ɛhye anu la: “Sukoavolɛ anwonyia le ye suakpole ɛsesebɛ; ɔle kɛ bane tendenle ɔbɔ ɔ nwo bane.” (Mrɛ. 18:11) Noko banebɔlɛ mɔɔ awie suzu kɛ ɔbanyia ye wɔ anwonyia nu la le mɛlɛbɛla. Bieko, menli mɔɔ fa anwonyia ɛkpondɛlɛ sie bɛ nye zo la, “nyane ala a bɛdi a.”—1 Tem. 6:9, 10.\nƆyɛ anyelielɛ kɛ mgbavolɛ nee mbɛlɛra dɔɔnwo ɛlua dahuu ɛzonlenlɛ gyima ne mɔɔ bɛva bɛ nwo bɛwula nu la azo ɛnyia anyelielɛ nee banebɔlɛ kpalɛ. Eric ka kɛ: “Meraboka menli ‘ekpunli’ kpole ne mɔɔ bɛlɛsonle Gyihova wɔ dahuu ɛzonlenlɛ gyima ne anu la anwo. Ekpunli kpalɛ bieko ɛnle ɛkɛ, meyɛ Gyihova mo kɛ yehile me adenle kokye ne mɔɔ medua zo a mebanyia nɔhalɛ anyelielɛ na me ɛbɛla awie me boɛ la.”\nNa ɛdawɔ noko ɛ? Kɛ anrɛɛ ɛbava ewiade ne anu bodane wɔazie ɛ nye zo la, duzu ati a ɛmmaa wɔ “ndenle” ɛnzi pi wɔ Gyihova anye zo ɔlua adekpakyelɛ gyima ne mɔɔ ɛbayɛ la azo ɛ?—Nea ɛlɛka, “Menyia Nvasoɛ Mɔɔ Anrɛɛ Menrɛnyia Ye Wɔ Yunivɛsiti La.”\nYE NGYEGYELƐ BIALA FI WƆ ADENLE NU\nMekɛ bie mɔɔ agyalɛma bie hɔle United States Bɛtɛle la, bɛnwunle kɛ Bɛtɛlema ne fa anyelielɛ sonle Gyihova wɔ ɛkɛ. Nzinlii, adiema raalɛ ne hɛlɛle kɛ: “Yɛ nwo tɔ yɛ somaa.” Yemɔti, agyalɛma ne zile kpɔkɛ kɛ bɛbava bɛ mekɛ nee bɛ anwosesebɛ ne bie bɛayɛ dɔɔnwo wɔ ɛzonlenlɛ gyima ne anu.\nƆdwule mekɛ bie la ɛnee ɔnla aze kɛ agyalɛma ne bayɛ nzenzaleɛ bie mɔ. Noko kenle ko bie, bɛdwenledwenlenle alehyenlɛ ne anu tɛkese ne anwo. Ɛnee ɔwɔ Dwɔn 8:31, wɔ ɛkɛ ne Gyisɛse hanle kɛ: “Saa bɛkɔ zolɛ bɛdi me ngilehilelɛ zo a, ɛnee bɛle me ɛdoavolɛma amgba.” Mɔɔ edwɛkɛ ɛhye wɔ bɛ adwenle nu la, bɛhanle kɛ: “Saa yɛkpo ninyɛne mgbole ɛkpondɛlɛ wɔ ɛbɛlabɔlɛ nu a ɔle afɔlebɔlɛ mɔɔ fɛta.” Bɛdɔnenle bɛ sua kpole ne, bɛyele adesoa biala bɛvile bɛ kɔme zo, na bɛdule bɛhɔle asafo mɔɔ hyia moalɛ la anu. Kɛkala bɛle adekpakyelɛma, noko eza bɛboa bɛmaa bɛsisi Belemgbunlililɛ Asalo, na bɛboa maangyeba nyianu bo gyimayɛlɛ. Kɛzi bɛte nganeɛ ɛ? “Anyelielɛ mɔɔ ninyɛne mgbole ɛkpondɛlɛ mɔɔ yɛanva yɛanzie yɛ nye zo ɛmaa yɛnyia la si yɛ nwo, ɔluakɛ yɛlɛyɛ mɔɔ Gyihova ahyehyɛdeɛ ne se yɛyɛ la.”\nNYIA SUNSUM NU ANYUHƆLƐ DAHUU\nSɔlɔmɔn hɛlɛle kɛ: “Nea ɛ nyunlu fɔɔnwo, yɛɛ ɛnea debie a nea ye boɛ.” (Mrɛ. 4:25) Kɛmɔ delava ɛlɛka kale a ɔmmaa debie biala ɛndwehwe ye adwenle la, zɔhane ala a yɛdayɛ noko ɔnle kɛ yɛmaa debie ye yɛ adwenle fi sunsum nu bodane mɔɔ yɛbava yɛazie yɛ nye zo na yɛadwu nwo la azo a.\nSunsum nu bodane boni a ɛbaholawɔapele wɔadwu nwo a? Dahuu ɛzonlenlɛ gyima ne mɔɔ ɛbava ɛ nwo wɔawula nu la le nuhua ko. Bieko a le kɛ ɛbaboa asafo mɔɔ bikye wɔ na bɛhyia nolobɔlɛma amaa bɛahola bɛawie bɛ azɛlɛsinli ne anu gyima yɛ la. Anzɛɛ bie a asafo bie lɛ nolobɔlɛma dɔɔnwo, noko bɛhyia mgbanyima nee azonvolɛ. Ɛbahola wɔaboa wɔ adenle ɛhye mɔ ko azo ɔ? Duzu ati a ɛ nee wɔ maanzinli zo neavolɛ ne ɛnzuzu nwo saa ɛbahola wɔayɛ zɔ a? Saa ɛlɛ ɛhulolɛ kɛ ɛbayɛ dɔɔnwo a, ɛbahola wɔabiza adenle wɔahɔboa asafo mɔɔ wɔ moa na bɛhyia moalɛ la. *\nMaa yɛzia yɛhɔ ndonwo ne mɔɔ wɔ Ayezaya 62:10 la azo. Dwuuma ne bie mɔ yɛle gyima ɛsesebɛ zieziele adenle ne kɛnlɛma amaa Nyamenle menli ne ahola azia ara sua nu. Saa ɛlɛbɔ mɔdenle kɛ ɛbadwu wɔ bodane nwo wɔ Gyihova ɛzonlenlɛ nu a, mmamaa ɛ sa nu to. Nyamenle baboa ɛdawɔ noko yeamaa wɔadwu wɔ bodane ne mɔ anwo. Kɔ zo sɛlɛ Gyihova ɛkɛ nrɛlɛbɛ wɔ mekɛ mɔɔ ɛlɛbɔ mɔdenle kɛ ɛsiezie wɔ adenle nu la. Wɔ mekɛ kpalɛ nu, ɛbanwu kɛzi ɔkola ɔboa wɔ ɔmaa “ɛtudu ɛ gyakɛ la.”—Mrɛ. 4:26.\n^ ɛden. 8 Tɛ ye duma kpalɛ ɔ.\n^ ɛden. 18 Nea Organized to Do Jehovah’s Will, mukelɛ 111-112.\nMenyia Nvasoɛ Mɔɔ Anrɛɛ Menrɛnyia Ye Wɔ Yunivɛsiti La\nMEKƐ mɔɔ ɛnee Flavia le kakula la, ye nana mɔɔ ɛnee le Gyihova Dasevolɛ la hanle Baebolo ne anu edwɛkɛ hilele ye. Noko akee, ye papa mɔɔ ɛnee le kilehilevolɛ la bɔle mɔdenle kɛ ɔbamaa yeazukoa nwoma kpole wɔ abɔdeɛ nwo ninyɛne nu. Awie mɔ hanle hilele ye kɛ, “Bɛle awolɛndoazo mɔɔ bɛbahola bɛayɛ pelanet ne boɛ na yeanzɛkye a.” Ɔlua ye papa moalɛ zo ɔhɔle yunivɛsiti mɔɔ ɛlie duma kpalɛ la bie na ɔbɔle ɔ bo kɛ ɔyɛ kɛzi bɛyɛ patulo kpalɛ la anwo neɛnleanu.\nYeangyɛ, Flavia nwunle kɛ sukuluma ne dɔɔnwo ɛnlɛ anyelielɛ kɛ ‘bɛbayɛ pelanɛt ne boɛ.’ Bieko, yunivɛsiti ɛkɛ gyimalilɛ bie mɔ fa bɛ nwo to gyima bie mɔ azo kpondɛ ezukoa afoa nu moalɛ, yemɔti neɛnleanuma ne ɛngola ɛnli nɔhalɛ wɔ bɛ gyima ne anu. Ɛhye gyegyele Flavia. Mekɛ mɔɔ Gyihova Alasevolɛ rale ye sua nu la, eza ɔnyianle anyelielɛ ne mɔɔ ɛnee ɔlɛ ye wɔ mɔɔ Baebolo ne ka ye wɔ Nyamenle nee kenlebie nwo la bieko.\nFlavia liele Baebolo ne anu nɔhalɛ ne dole nu na bɛzɔnenle ye. Noko ɔluakɛ ɛnee ɔlɛsukoa nwoma kpole la ati, ɛnee ɔnnyia mekɛ ɔmbɔ edwɛkpa ne nolo. Kenle ko bie ɔdele kɛ maanzinli zo neavolɛ ko ɛlɛkilehile Gyemise 4:17 anu: “Sonla ne mɔɔ ze debie kpalɛ mɔɔ ɔwɔ kɛ ɔyɛ na yeanyɛ la, ɔle ɛtane ɔmaa ye.” Ɛhye hanle Flavia manle ɔzuzule ye gyinlabelɛ ne anwo. Ɔka kɛ: “Mekɛ mɔɔ ɛnee mekulo kɛ menyia Gyihova nyilalɛ la, ɛnee eza mekulo kɛ menyia anyelielɛ wɔ abɔdeɛ nwo nrɛlɛbɛ nwo gyimalilɛ nu. Ɛnee ɔwɔ kɛ mesikpɔkɛ.”\nFlavia zile kpɔkɛ na ɔpɛle debie mɔɔ ɛnee ɔlɛsukoa ye wɔ yunivɛsiti ɛkɛ la azo. Asoo ɛhye manle ɔnlunle ɔ nwo? Ɔka kɛ:\n“Menyia nvasoɛ mɔɔ anrɛɛ menrɛnyia ye wɔ yunivɛsiti la wɔ Gyihova ɛzonlenlɛ nu. Gyihova ɛyɛ ninyɛne kpalɛ ɛmaa me. Yehilehile me yemaa menyia atiakunlukɛnlɛma, meda ɛlɔlɛ ali na meboa awie mɔ wɔ sunsum nu. Menyia agyalɛ kpalɛ nee anyelazo mɔɔ tɛla mɔɔ menzukoale ye wɔ abɔdeɛ nwo nrɛlɛbɛ nu la. Gyihova angome ala a bahola ayɛ pelanet ne boɛ a. Menrɛhakyi me nzi menrɛzi ye.” Flavia nee ɔ hu ɛlɛsonle wɔ Gyihova Alasevolɛ ewiade amuala gyima ne ati wɔ New York.\nFa nwa awie Fa nwa awie “Nea Kɛ Ɛsi Ɛtudu Ɛ Gyakɛ La” Na Kɔ Ɛ Nyunlu\nFa nwa awie Fa nwa awie ƐZINZALƐ ARANE—DEBIEZUKOALƐ ƐDEƐ June 2014


Mɔɔ Yɛ Ayia Ne Mɔ Ɛhɔlɛ Ka Ye Wɔ Yɛ Nwo La | Ɛzinzalɛ Arane Debiezukoalɛ\nƐzinzalɛ Arane—Debiezukoalɛ Ɛdeɛ | January 2019\nKENGA YE WƆ Acholi Afrikaans Aja Akha Albanian Altai Alur America Mumule Aneɛ Amharic Amis Angola Mumule Aneɛ Arabic Argentina Mumule Aneɛ Armenian Aukan Australia Mumule Aneɛ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivia Mumule Aneɛ Boulou Brazil Mumule Aneɛ Britain Mumule Aneɛ Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chile Mumule Aneɛ Chin (Hakha) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Costa Rica Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dayak Ngaju Digor Douala Drehu Dutch Ecuador Mumule Aneɛ Edo Efik English Esan Estonian Ewe Fijian Filipi Mumule Aneɛ Finnish Finnish Mumule Aneɛ Fon French French Mumule Aneɛ Ga Garifuna Georgian German German Mumule Aneɛ Giliki Giliki Mumule Aneɛ Gitonga Greenlandic Guadeloupean Creole Guarani Guatemala Mumule Aneɛ Gujarati Gun Haitian Creole Hausa Herero Hibulu Hiligaynon Hindi Hiri Motu Hmong (White) Honduras Mumule Aneɛ Hungarian Hungary Mumule Aneɛ Iban Ibanag Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Japan Mumule Aneɛ Japanese Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenya Mumule Aneɛ Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korea Mumule Aneɛ Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malawi Mumule Aneɛ Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexico Mumule Aneɛ Mingrelian Mixe (North Central) Mixtec (Guerrero) Mizo Mongolian Moore Motu Mozambique Mumule Aneɛ Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaragua Mumule Aneɛ Niuean Norwegian Nyaneka Nyungwe Nzema Okpe Oromo Ossetian Otetela Palauan Panama Mumule Aneɛ Pangasinan Papiamento (Curaçao) Paraguay Mumule Aneɛ Persian Peru Mumule Aneɛ Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Mumule Aneɛ Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russia Mumule Aneɛ Russian Rutoro Salvador Mumule Aneɛ Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Swedish Tagalog Tahitian Taiwan Mumule Aneɛ Tajiki Tamil Tarascan Tatar Telugu Tetun Dili Thai Thai Mumule Aneɛ Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zande Zapotec (Isthmus) Zimbabwe Mumule Aneɛ Zulu zambia Mumule Aneɛ\nMɔɔ Yɛ Ayia Ne Mɔ Ɛhɔlɛ Ka Ye Wɔ Yɛ Nwo La\n“[Bɛbɔ] Awulae ewule ne nolo kɔkpula kɛ ɔkɛra.”—1 KƆL. 11:26.\nEDWƐNE 18 Yɛ Nye Sɔ Ɛkpɔnedeɛ Ne\nMƆƆ YƐBAZUKOA *\n1-2. (a) Menli mgbe dɔɔnwo yia nu wɔ Awulae Nɔsolɛ Aleɛ ne abo a, duzu a Gyihova nwu ye a? (Nea ɔ nyunlu nvoninli ne.) (b) Duzu a yɛbazuzu nwo wɔ edwɛkɛ ɛhye anu a?\nPƐ YE nvoninli kɛ Gyihova anye gyi menli mgbe dɔɔnwo anwo kɛ bɛyia nu wɔ Awulae Nɔsolɛ Aleɛ ne abo. Tɛ menli ekpunli dɔɔnwo ne ala a ɔnwu bɛ a, eza ɔnwu sonla ko biala mɔɔ wɔ ɛkɛ ne la. Kɛ neazo la, ɔnwu menli mɔɔ ɛvolɛ biala bɛba la. Bɛ nuhua bie mɔ ba ɔnva nwo kɛ bɛyia ɛkpɔlɛ mɔɔ anu yɛ se la. Bie mɔ ɛmba dapɛne ayia ne mɔ dahuu, noko bɛbu Ngakyelɛlilɛ ne kɛ ɔhyia kɛ bɛba bie wɔ adenle biala azo. Eza Gyihova nwu menli mɔɔ ɔluakɛ bɛkulo kɛ bɛnwu mɔɔ kɔ zo wɔ ayia ɛhye abo la ati, bɛra Ngakyelɛlilɛ ne abo la.\n2 Nɔhalɛ nu, saa Gyihova nwu kɛ menli dɔɔnwo ɛlɛkɔ Ngakyelɛlilɛ ne a, ɔ nye die. (Luku 22:19) Noko tɛ menli dodo mɔɔ ba la a anwo hyia Gyihova kpalɛ a. Adwenle mɔɔ bɛlɛ mɔɔ ɔti bɛra la a anwo hyia Gyihova a. Wɔ edwɛkɛ ɛhye anu, yɛbazuzu kpuya bie mɔɔ anwo hyia kpalɛ la anwo: Duzu ati a yɛkɔ Ngakyelɛlilɛ ne ɛvolɛ biala na eza yɛkɔ dapɛne ayia ngakyile mɔɔ Gyihova ɛyɛ nwolɛ ngyehyɛleɛ ɛmaa menli mɔɔ kulo ye la ɛ?\nMenli mgbe dɔɔnwo mɔɔ wɔ ewiade amuala la ɛlɛba Awulae Nɔsolɛ Aleɛ ne abo (Nea ɛdendɛkpunli 1-2)\nMƐLƐBƐNWOAZE KA YƐ MAA YƐKƆ\n3-4. (a) Duzu ati a yɛkɔ ayia ngakyile a? (b) Duzu a yɛ ayia ne mɔ ɛhɔlɛ ka ye wɔ yɛ nwo a? (d) Kɛ mɔɔ 1 Kɔlentema 11:23-26 ka la, duzu ati a ɔnle kɛ yɛmaa Ngakyelɛlilɛ ne kpa yɛ ti zo ɛ?\n3 Yɛkɔ asafo ayia ngakyile ɔluakɛ bɛboka yɛ ɛzonlenlɛ nwo. Eza yɛkɔ ɔluakɛ, Gyihova kilehile yɛ wɔ ayia ɛhye mɔ abo. Menli mɔɔ memaa bɛ nwo zo la ɛnlie ɛndo nu kɛ ɔwɔ kɛ awie kilehile bɛ. (3 Dwɔn 9) Noko yɛmɛ, yɛ nye die kɛ Gyihova nee ye ahyehyɛdeɛ ne mɔɔ ɔlɛfa ye yeali gyima la bahilehile yɛ.—Aye. 30:20; Dwɔn 6:45.\n4 Saa yɛkɔ ayia ne mɔ a, ɔkile kɛ yɛbɛlɛ yɛ nwo aze, na yɛkulo kɛ bɛkilehile yɛ. Saa Gyisɛse ewule Ngakyelɛlilɛ ne dwu zo a, yɛkɔ, tɛ kɛ asɛɛ ɔle yɛ gyima la ati ɔ, emomu, kɛmɔ yɛbɛlɛ yɛ nwo aze na yɛkulo kɛ yɛdi Gyisɛse mɛla mɔɔ se: “Bɛhɔ zo bɛyɛ ɛhye bɛva bɛhakye me” azo la ati ɔ. (Kenga 1 Kɔlentema 11:23-26.) Ayia zɔhane maa yɛkakye yɛ kenle bie anyelazo ne kpalɛ na ɔmaa yɛnwu kɛzi Gyihova kulo yɛ la. Noko, Gyihova ze kɛ ɔwɔ kɛ yɛnyia anwosesebɛmaanlɛ fane dɔɔnwo wɔ ɛvolɛ ne anu, tɛ ko ala. Yemɔti, ɔyɛ dapɛne ayia nwo ngyehyɛleɛ na ɔmaa yɛ anwosesebɛ kɛ yɛhɔ. Mɛlɛbɛnwoaze ka yɛ maa yɛyɛ tieyɛ. Yɛfa dɔnehwele dɔɔnwo yɛsiezie yɛ nwo na yɛkɔ ayia zɔhane mɔ.\n5. Duzu ati a bɛlɛvoma die Gyihova ɛsalɛdolɛ ne azo ɛ?\n5 Ɛvolɛ biala, bɛlɛvoma dɔɔnwo die Gyihova ɛsalɛdolɛ ne to nu na bɛmaa ɔkilehile bɛ. (Aye. 50:4) Bɛkɔ Ngakyelɛlilɛ ne a bɛ nye die na bɛtoa zo bɛkɔ dapɛne ayia ne mɔ. (Zɛk. 8:20-23) Yɛ muala yɛ nye die kɛ Gyihova mɔɔ le ‘yɛ boavolɛ nee ngoanedievolɛ’ la bahilehile yɛ na yeahile yɛ adenle. (Edw. 40:17) Nɔhalɛ nu, duzu a yɛ anyelielɛ anzɛɛ nwolɛ hyia kpalɛ tɛla kɛ yɛbalie Gyihova nee Gyisɛse, Ralɛ ne mɔɔ ɔkulo ye kpole la ɛsalɛdolɛ zo kɛ bɛhilehile yɛ a?—Mat. 17:5; 18:20; 28:20.\n6. Kɛzi mɛlɛbɛnwoaze boale nrenyia bie maanle ɔhɔle Ngakyelɛlilɛ ne ɛ?\n6 Ɛvolɛ biala, yɛbɔ mɔdenle yɛto ɛsalɛ yɛfɛlɛ menli yɛmaa bɛba Gyisɛse ewule Ngakyelɛlilɛ ne abo. Bɛlɛvoma dɔɔnwo ɛlie yɛ ɛsalɛdolɛ ne azo na bɛnyia zolɛ nvasoɛ. Suzu neazo ɛhye anwo nea. Ɛvolɛ dɔɔnwo mɔɔ ɛpɛ nu la, bɛdole ɛsalɛ bɛvɛlɛle nrenyia bie kɛ ɔrɛla Ngakyelɛlilɛ ne abo, noko ɔzele adiema nrenyia ne kɛ ɔnrɛhola ba. Mɔɔ Ngakyelɛlilɛ ne dwule zo la, adiema nrenyia ne nwunle nrenyia ne wɔ Belemgbunlililɛ Asalo ɛkɛ na ɔzinle ɔ nwo. Nrenyia ne anye liele kɛzi bɛliele ye la anwo, ɔti ɔbɔle ɔ bo kɛ ɔkɔ dapɛne ayia ne mɔ. Nɔhalɛ nu, wɔ ɛvolɛ mɔɔ doa ye la amuala anu, ayia nsa pɛ yɛɛ yeangola kɔ a. Duzu a boale ye maanle ɔyɛle ɛhye a? Ɛnee ɔbɛlɛ ɔ nwo aze, ɔti ɔhakyile ye adwenle. Nzinlii, adiema ne mɔɔ dole ɛsalɛ vɛlɛle ye la hanle kɛ: “Ɔle sonla mɔɔ bɛlɛ ɔ nwo aze kpalɛ.” Gyihova hwenle nrenyia ɛhye rale ye ɛzonlenlɛ nu, na kɛkala bɛzɔne ye.—2 Sa. 22:28; Dwɔn 6:44.\n7. Kɛzi mɔɔ yɛsukoa ye wɔ ayia ne mɔ abo yɛɛ mɔɔ yɛkenga la boa yɛ maa yɛbɛlɛ yɛ nwo aze ɛ?\n7 Mɔɔ yɛsukoa wɔ ayia ne mɔ abo na yɛkenga ye wɔ Baebolo ne anu la boa maa yɛbɛlɛ yɛ nwo aze. Ɔka dapɛne ekyi na Ngakyelɛlilɛ ne adwu zo a, yɛ ayia ne mɔ ka Gyisɛse neazo ne yɛɛ kɛzi mɛlɛbɛnwoaze ti ɔvale ye ngoane ɔyɛle ɛkpɔnedeɛ la anwo edwɛkɛ dɔɔnwo. Eza bɛmaa yɛ anwosesebɛ kɛ, ɔka kenle ekyi na Ngakyelɛlilɛ ne dwu zo a, yɛgenga Baebolo nu edwɛkɛ mɔɔ fale Gyisɛse ewule nee ye ewudwazo ne la anwo. Ninyɛne mɔɔ yɛsukoa ye wɔ ayia ɛhye mɔ abo yɛɛ Baebolo nu edwɛkɛ zɔhane mɔ boa maa anyezɔlɛ mɔɔ yɛlɛ yɛmaa Gyisɛse afɔlebɔlɛ ne la yɛ kpole. Ɔka yɛ ɔmaa yɛsukoa ye mɛlɛbɛnwoaze subane ne na yɛyɛ Gyihova ɛhulolɛdeɛ, saa bɔbɔ ɔyɛ se ɔmaa yɛ a.—Luku 22:41, 42.\nAKƐNRASESEBƐ BOA YƐ MAA YƐKƆ\n8. Kɛzi Gyisɛse lale akɛnrasesebɛ ali ɛ?\n8 Eza yɛda akɛnrasesebɛ ali yɛfa yɛsukoa Gyisɛse. Dwenle kɛzi ɔlale akɛnrasesebɛ ali wɔ mekɛ mɔɔ ɔka ekyi ɔwu la anwo. Ɛnee ɔze kɛ ɔnrɛhyɛ ye agbɔvolɛma babɔ ye anyiemgba, bɛabo ye na bɛahu ye. (Mat. 20:17-19) Noko ɔvale akɛnrasesebɛ ɔgyinlanle ɔ nloa. Mekɛ ne dwule la, ɔzele ye ɛzoanvolɛ nɔhavoma mɔɔ nee ye wɔ Gɛtesɛmani tola ne anu la kɛ: “Bɛdwazo, bɛmaa yɛhɔ. Nea! Mɔɔ ɔbaye me yeamaa la ɛbikye.” (Mat. 26:36, 46) Mɔɔ menli ne vale mbaka nee konle ninyɛne rale ɔ nwo zo la, ɔrale ɔ nyunlu ɔralale ɔ nwo ali na ɔzele sogyama ne kɛ bɛgyakyi ye ɛzoanvolɛma ne. (Dwɔn 18:3-8) Akɛnrasesebɛ nwo neazo boni ɛne! Ɛnɛ, Kilisienema mɔɔ bɛkpokpa bɛ yɛɛ mboane gyɛne ne anu amra bɔ mɔdenle sukoa Gyisɛse akɛnrasesebɛ ne. Adenle boni azo?\nAkɛnrasesebɛ mɔɔ ɛfa ɛkɔ Kilisiene ayia la maa awie mɔ anwosesebɛ (Nea ɛdendɛkpunli 9) *\n9. (a) Duzu ati a yɛhyia akɛnrasesebɛ amaa yɛahɔ ayia ne mɔ dahuu a? (b) Kɛzi yɛ neazo ne baboa yɛ mediema mɔɔ bɛ diedi ti bɛgua efiade la ɛ?\n9 Saa yɛbahola yɛahɔ ayia ne mɔ dahuu a, ɔwɔ kɛ yɛda akɛnrasesebɛ ali wɔ tɛnlabelɛ bie mɔ anu. Yɛ mediema dɔɔnwo kɔ ayia ne mɔ ɔnva nwo alɔbɔlɛlilɛ, bɛsanudolɛ nee anwodolɛ. Bie mɔ yia dwazotia mɔɔ anu yɛ se la bɛfi bɛ mbusuafoɔ anzɛɛ arane mgbanyima ɛkɛ, noko bɛfa akɛnrasesebɛ bɛkɔ ayia ne mɔ. Nea kɛzi yɛ neazo ne ka yɛ mediema mɔɔ bɛ diedi ti bɛgua efiade la. (Hib. 13:3) Saa bɛte kɛ yɛlɛsonle Gyihova ɔnva nwo sɔnea mɔɔ yɛyia la a, bɛnyia anwosesebɛ bɛgyinla bɛ diedi nu na bɛfa akɛnrasesebɛ bɛdi nɔhalɛ. Ɛzoanvolɛ Pɔɔlo nyianle anwubielɛ ɛhye bie. Mɔɔ bɛdole ye efiade wɔ Wulomu la, ɔ nye liele mekɛ mɔɔ ɔdele kɛ ɔ mediema ne mɔ ɛlɛfa nɔhalɛlilɛ azonle Gyihova la. (Fel. 1:3-5, 12-14) Ɔka ekyi bɛye Pɔɔlo anzɛɛ bɛyele ye la anzi mekɛ ekyi, ɔhɛlɛle kɛlata ɔhɔmaanle Hibuluma ne. Wɔ kɛlata zɔhane anu, ɔdule Kilisienema nɔhavoma zɔhane folɛ kɛ bɛmaa bɛ “mediema ɛlɔlɛ ɛhɔ zo” yɛɛ bɛmmagyakyi kɛ bɛkɛhɔ bɛ nyianu ne mɔ.—Hib. 10:24, 25; 13:1.\n10-11. (a) Nwane mɔ a ɔwɔ yɛto ɛsalɛ yɛfɛlɛ bɛ yɛmaa bɛba Ngakyelɛlilɛ ne a? (b) Kɛzi Ɛfɛsɛsema 1:7 maa yɛnwu kɛ ɔwɔ kɛ yɛyɛ zɔ ɛ?\n10 Yɛda akɛnrasesebɛ ali ɔlua yɛ mbusuafoɔ, yɛ gɔnwo mɔ gyimayɛvoma nee yɛ kpalɛzoamra mɔɔ yɛto ɛsalɛ yɛfɛlɛ bɛ yɛmaa bɛba Ngakyelɛlilɛ ne la azo. Duzu ati a yɛyɛ ɛhye ɛ? Yɛ nye sɔ mɔɔ Gyihova nee Gyisɛse ɛyɛ ɛmaa yɛ la kpalɛ, ɔti a yɛto ɛsalɛ yɛfɛlɛ awie mɔ yɛmaa bɛba Ngakyelɛlilɛ ne abo la. Yɛkulo kɛ bɛdabɛ noko bɛnwu kɛzi bɛbahola bɛanyia Gyihova “ɛlolɛ kpole” ne azo nvasoɛ ɔlua ɛkpɔnedeɛ ne azo la.—Kenga Ɛfɛsɛsema 1:7; Yek. 22:17.\n11 Saa yɛfa akɛnrasesebɛ yɛ nee yɛ mediema yia nu a, eza ɔmaa yɛda subane kɛnlɛma mɔɔ Nyamenle nee ɔ Ra ne da ye ali kpalɛ la bie ali.\nƐLƆLƐ KA YƐ MAA YƐKƆ\n12. (a) Kɛzi yɛ ayia ne mɔ maa yɛnyia Gyihova nee Gyisɛse anwo ɛlɔlɛ kpole ɛ? (b) Duzu a 2 Kɔlentema 5:14, 15 maa yɛ anwosesebɛ kɛ yɛyɛ yɛva yɛzukoa Gyisɛse a?\n12 Gyihova nee Gyisɛse anwo ɛlɔlɛ ka yɛ maa yɛkɔ ayia ne mɔ. Na mɔɔ yɛsukoa ye wɔ ayia ne mɔ abo la maa ɛlɔlɛ mɔɔ yɛlɛ yɛmaa Gyihova nee ɔ Ra ne la anu mia. Bɛta bɛkakye yɛ mɔɔ bɛyɛ bɛmaa yɛ la wɔ ayia ne mɔ abo. (Wlo. 5:8) Ngakyelɛlilɛ ne titili kakye yɛ kɛzi Gyihova nee ɔ Ra ne ɛla ɛlɔlɛ mɔɔ anu yɛ se ali ɛhile menli bɔbɔ mɔɔ bɛ nye ɛnzɔ ɛkpɔnedeɛ ne la. Anyezɔlɛ ka yɛ maa yɛsukoa Gyisɛse alehyenlɛ biala. (Kenga 2 Kɔlentema 5:14, 15.) Bieko, yɛ ahonle ka yɛ maa yɛye Gyihova mɔɔ vale ɛkpɔnedeɛ ne maanle la ayɛlɛ. Adenle ko mɔɔ yɛdua zo yɛye ye ayɛlɛ la a le kɛ yɛbavi yɛ ahonle nu yɛamaa mualɛ wɔ yɛ ayia ne mɔ abo.\n13. Kɛ ɔkɛyɛ na yɛahile kɛ yɛkulo Gyihova nee ɔ Ra ne kpalɛ ɛ? Kilehile nu.\n13 Ɛlɔlɛ mɔɔ yɛlɛ yɛmaa Gyihova nee ɔ Ra ne la ka yɛ maa yɛfa ninyɛne yɛbɔ afɔle yɛmaa bɛ. Fane dɔɔnwo ne ala, ɔwɔ kɛ yɛbɔ afɔle ngakyile na yɛahola yɛahɔ yɛ ayia ne mɔ. Asafo dɔɔnwo yɛ bɛ ayia wɔ dapɛne ne anu mɔɔ yɛkpɔne gyima mɔɔ bie a ɛnee yɛvɛ kpalɛ la. Eza bɛyɛ ayia ne bie wɔ dapɛne awieleɛ wɔ mekɛ mɔɔ menli ɛlɛdie bɛ menle la. Saa yɛvɛ bɔbɔ na yɛkɔ ayia ne mɔ a, Gyihova nwu ye ɔ? Ɛhɛe! Nɔhalɛ nu, saa yɛvɛ bɔbɔ na yɛkɔ a, ɔmaa Gyihova anye sɔ ɛlɔlɛ mɔɔ yɛlɛ yɛmaa ye la kpalɛ.—Maake 12:41-44.\n14. Tunwomaa ɛlɔlɛ nwo neazo boni a Gyisɛse yɛle a?\n14 Gyisɛse yɛle kɛzi bɛda tunwomaa ɛlɔlɛ ali la anwo neazo. Ɔyɛle ɛhye ɔlua ye ɛdoavolɛma mɔɔ ɔwule ɔmaanle bɛ na ɔvale bɛ boɛlilɛ ɔlimoale ye ɛdeɛ nyunlu la azo. Kɛ neazo la, ɔyiale ye ɛdoavolɛma wɔ mekɛ mɔɔ ɛnee yevɛ wɔ nwonane nu anzɛɛ ɔlɛdi nyane la. (Luku 22:39-46) Eza ɔvale ye adwenle ɔziele mɔɔ ɔbahola yeayɛ yeamaa menli, tɛ mɔɔ ɔbanyia yeavi bɛ ɛkɛ la azo. (Mat. 20:28) Saa yɛnyia Gyihova nee yɛ mediema nwo ɛlɔlɛ kpole a, yɛbabɔ mɔdenle biala yɛahɔ Awulae Nɔsolɛ Aleɛ ne nee asafo ayia biala.\n15. Nwane mɔ titili a yɛ nye die kɛ yɛbaboa bɛ a?\n15 Yɛboka nɔhalɛ Kilisienema mediemayɛlɛ ne anwo, na yɛ nye die kɛ yɛbado ɛsalɛ yɛavɛlɛ fofolɛma yeamaa bɛara yɛ ayia ne bie. Noko, yɛ nye die kɛ yɛbaboa bɛdabɛ mɔɔ bɛ nee yɛ “lɛ diedi ko” na bɛgyakyi daselɛlilɛ nee debiezukoalɛ ɛhɔlɛ la. (Gal. 6:10) Yɛkulo bɛ, ɔti yɛmaa bɛ anwosesebɛ kɛ bɛrɛla yɛ ayia ne mɔ bie, titili Ngakyelɛlilɛ ne. Yɛ nye die kpalɛ, kɛ mɔɔ Gyihova nee Gyisɛse anye die wɔ mekɛ mɔɔ awie mɔɔ yegyakyi debiezukoalɛ nee daselɛlilɛ ɛhɔlɛ bazia ara Gyihova, yɛ ɛlɔlɛ Selɛ nee Mboaneneavolɛ ne ɛkɛ la.—Mat. 18:14.\nƐbado Ɛsalɛ Wɔavɛlɛ Bɛ Ɔ?\nBɛbamaa bagua nu ɛdendɛlɛ titili mɔɔ ati se “Kpondɛ Nɔhalɛ Ngoane Ne!” la wɔ April 8, 2019. Menli mɔɔ bara bie la banyia kpuya ɛhye mɔ mɔɔ anwo hyia la anwo mualɛ: Duzu a le nɔhalɛ ngoane ne? Kɛ ɔkɛyɛ na wɔahola wɔazɔ nɔhalɛ ngoane ne anu kpundii ɛ? Bie a bagua nu ɛdendɛlɛ titili ne baha menli yeamaa bɛara Ngakyelɛlilɛ ne abo. Yɛlɛ anwodozo kɛ menli mɔɔ bara la bie mɔ bayɛ “bɛdabɛ mɔɔ bɛ subane kile kɛ bɛfɛta dahuu ngoane la.”—Gyi. 13:48.\n16. (a) Kɛzi yɛbahola yɛamaa yɛ nwo ngoko anwosesebɛ ɛ, na duzu a yɛ ayia ne mɔ bayɛ amaa yɛ a? (b) Duzu ati a ɛhye le mekɛ kpalɛ wɔ ɛvolɛ ne anu mɔɔ ɔwɔ kɛ yɛkakye Gyisɛse edwɛkɛ mɔɔ wɔ Dwɔn 3:16 la ɛ?\n16 Wɔ dapɛne mɔɔ wɔ yɛ nyunlu la anu, bɔ mɔdenle to ɛsalɛ fɛlɛ menli dodo biala mɔɔ ɛbahola la maa bɛrɛla Ngakyelɛlilɛ ne bie wɔ Yalɛ nɔsolɛ nu April 19, 2019. (Nea ɛlɛka “ Ɛbado Ɛsalɛ Wɔavɛlɛ Bɛ Ɔ?”) Ɔvi ɛnɛ mɔɔ kɔ la, bɛmaa yɛyɛ mɔɔ yɛbahola la biala yɛmaa yɛ nwo anwosesebɛ ɔlua ayia mɔɔ Gyihova ɛyɛ mɔɔ yɛbahɔ la azo. Mekɛ mɔɔ ewiade ɛhye awieleɛ ne ɛlɛbikye la, yɛ ayia ne mɔ bamaa yɛahɔ zo yɛanyia mɛlɛbɛnwoaze, akɛnrasesebɛ nee ɛlɔlɛ. (1 Tɛs. 5:8-11) Bɛmaa yɛvi yɛ ahonle muala anu yɛhile kɛ yɛ nye sɔ ɛlɔlɛ mɔɔ Gyihova nee ɔ Ra ne ɛla ye ali ɛhile yɛ la.—Kenga Dwɔn 3:16.\nKƐZI ASAFO AYIA NE MƆ ƐHƆLƐ KILE KƐ YƐLƐ . . .\nEDWƐNE 126 Bɛzinza, Bɛgyinla Kpundii, Bɛmaa Bɛ Nwo Ɛyɛ Se\n^ ɛden. 5 Kelaese ewule Ngakyelɛlilɛ ne bazi wɔ Yalɛ nɔsolɛ, April 19, 2019 na ɔbayɛ ayia mɔɔ anwo hyia tɛla biala wɔ ɛvolɛ ne anu. Duzu a ka yɛ maa yɛkɔ ayia ɛhye abo a? Ɔluakɛ yɛkulo kɛ yɛyɛ mɔɔ Gyihova kulo la ati. Wɔ edwɛkɛ ɛhye anu, yɛbazuzu mɔɔ Ngakyelɛlilɛ ne nee dapɛne ayia ne mɔ ɛhɔlɛ ka ye wɔ yɛ nwo la anwo.\n^ ɛden. 52 NVONINLI NWO EDWƐKƐ: Bɛdo adiema bie efiade ɔlua ye diedi ti, noko kɛlata mɔɔ ye abusua ne ɛhɛlɛ ye la ɛmaa ye anwosesebɛ. Yenwu kɛ bɛ rɛle ɛtɛfile ye, ɔti, ɔ nye ɛlie ɔluakɛ yede kɛ ye abusua ne ɛlɛdi nɔhalɛ amaa Gyihova ɔnva nwo kɛ basabasayɛlɛ ɛlɛkɔ zo wɔ bɛ ɛkɛ la.\n“Bɛmmamaa Bɛ Ahonle Tu, Medame A Mele Bɛ Nyamenle A”\nYe Gyihova Ayɛlɛ Wɔ Asafo Ne Anu\nKɛ Ɔkɛyɛ Na Wɔabɔ Wɔ Ahonle Nwo Bane Ɛ?\nAyia Mɔɔ Maa Yɛnwu Anwuma Belemgbunli Bie La\nAwie Fofolɛ Mɔɔ Bɛkpa Ye Bɛboka Neazo Eku Ne Anwo\nEdwɛkɛ ne Mbuluku mɔɔ ɛtwe la anwo edwɛkɛ ƐZINZALƐ ARANE—DEBIEZUKOALƐ ƐDEƐ January 2019\nƐZINZALƐ ARANE—DEBIEZUKOALƐ ƐDEƐ January 2019


Ebileham—Nyamenle Agɔnwo | Baebolo Nu Edwɛkɛ\nBƐFƐLƐ ɛleka mɔɔ menli hɔdɛnlanle wɔ Azuyilɛ ne anzi la anu ko Yule. Ɔrayɛle suakpole titile mɔɔ ɛnee azua ngɛnlɛma wɔ zo. Noko ɛnee menli mɔɔ wɔ zo la sonle awozonle. Zɔhane ala yɛɛ bɛyɛle ye wɔ Babelɔn noko a. Menli mɔɔ wɔ Yule nee Babelɔn la ɛnee ɛnle kɛ Nowa nee ɔ ra Hyɛm, mɔɔ hɔle zolɛ zonlenle Gyihova la.\nAwieleɛ kolaa, wɔ azuyilɛ ne anzi ɛvolɛ 350, nɔhalilɛnli Nowa wule. Ye ɛvolɛ nwiɔ anzi ala a bɛwole nrenya ne mɔɔ ɛnwu ye wɔ nvoninli ɛhye anu la. Ɛnee ɔle sonla titile kpalɛ ɔmaa Nyamenle. Ye duma a le Ebileham. Ɛnee ɔ nee ye abusua ne de suakpole Yule azo.\nKenle ko Gyihova hanle hilele Ebileham kɛ: ‘Ɛvi Yule, wɔ maanle ye anu tu, ye ɛ nwo fi ɛ nwo amra avinli, na kɔ maanle ne mɔɔ mebahile wɔ la anu.’ Asoo Ebileham diele Nyamenle na ɔgyakyile anwodɔlɛ mɔɔ wɔ Yule la amuala ɔ nzi ɔhɔle ɔ? Ɛhɛe, ɔyɛle ye zɔ. Na ɔluakɛ ɛnee dahuu Ebileham tie Nyamenle la ati a bɛravɛlɛle ye Nyamenle agɔnwo a.\nEbileham abusua ne anu amra bie mɔ nee ye hɔle wɔ mekɛ mɔɔ ɛnee ɔlɛvi Yule la. Ɔ ze Tilaa hɔle bie. Yɛɛ ye awozoa Lɔɔto noko. Yɛɛ akee Ebileham aye Sɛla noko hɔle bie. Mekɛ hɔle bie la bɛ muala bɛhɔdwule ɛleka bie mɔɔ bɛfɛlɛ ye Hɛlan, ɛleka mɔɔ Tilaa wule la. Ɛnee bɛ nee Yule avinli twe kpalɛ.\nMekɛ hɔle ekyii la Ebileham nee ye abusua ne vile Hɛlan na bɛrale azɛlɛ ne mɔɔ bɛfɛlɛ ye Keena la azo. Gyihova hanle ye wɔ ɛkɛ ne kɛ: ‘Azɛlɛ mɔɔ mebava meamaa ɛ bo zo amra la ɛne.’ Ebileham dɛnlanle Keena wɔ ɛdanlɛ sua nu.\nNyamenle bɔle ɔ bo kɛ ɔboa Ebileham na ɔranyianle mboane nee nane gyɛne dɔɔnwo yɛɛ ngɛkɛlɛ ɛya ɛya dɔɔnwo. Noko ɛnee ɔ nee Sɛla ɛnlɛ ralɛ.\nMɔɔ Ebileham nyianle ɛvolɛ 99 la, Gyihova hanle kɛ: ‘Mebɔ wɔ ɛwɔkɛ kɛ ɛbayɛ maanle maanle dɔɔnwo bɛ ze.’ Noko ɛnee kɛ ɛhye bazi ara nu, kɛmɔ ɛnee Ebileham nee Sɛla akee ɛnyi somaa kɛ bɛkɛwo ralɛ la ɛ?\nMɔlebɛbo 11:27-32; 12:1-7; 17:1-8, 15-17; 18:9-19.\nFa nwa awie Fa nwa awie Ebileham—Nyamenle Agɔnwo


Yekile 5 | Yintanɛte Zo Baebolo | Ewiade Fofolɛ Ngilebɛbo\nDwɔn Yekile 5:1-14\nNwomamobɔleɛ mɔɔ ɛyɛlɛ nsuu zɔ ɔ nloa (1-5)\nBoaneralɛ ne die nwomamobɔleɛ ne (6-8)\nBoaneralɛ ne fɛta kɛ ɔwaye ɛyɛlɛ ne mɔ (9-14)\n5 Na menwunle nwomamobɔleɛ bie mɔɔ bɛhɛlɛ ɔ kunlu nee ɔ nzi na bɛva ɛyɛlɛ nsuu bɛzɔ ɔ nloa kpalɛ la wɔ Ahenle mɔɔ de belemgbunli ebia ne azo la asa fema ne anu.+ 2 Na menwunle kɛ anwumabɔvolɛ anwosesebɛ bie ɛlɛfa ɛnelɛ kpole adea nu kɛ: “Nwane a fɛta kɛ ɔkɛbuke nwomamobɔleɛ ne anu na ɔkɛwaye ye ɛyɛlɛ ne a?” 3 Noko awie biala ɛnle anwuma lɔ anzɛɛ azɛlɛ ye azo anzɛɛ azɛlɛ bo mɔɔ holale bukele nwomamobɔleɛ ne anzɛɛ ɔnleanle nu a. 4 Menzunle kpole kpalɛ ɔluakɛ bɛannwu awie biala mɔɔ fɛta kɛ ɔbuke nwomamobɔleɛ ne na ɔnea nu a. 5 Na mgbanyima ne mɔ ko zele me kɛ: “Mmasu. Nea! Dwuda abusua nu Awenade ne,+ Devidi+ ndinli ne+ ɛli konim,+ yemɔti ɔkola ɔbuke nwomamobɔleɛ ne na ɔwaye ɛyɛlɛ nsuu ne.” 6 Na menwunle boaneralɛ+ bie mɔɔ ɔzɔho kɛ bɛhu ye la+ wɔ belemgbunli ebia ne nee tease abɔdeɛ nna ne nee mgbanyima ne avinli,+ ɔlɛ mɛne nsuu yɛɛ ɛnyelɛ nsuu, na ɛnyelɛ ne a le Nyamenle sunsum nsuu ne+ mɔɔ bɛzoa bɛ wɔ azɛlɛ ye amuala azo la. 7 Ɛkɛ ne ala ɔhɔle ɔ nyunlu na ɔliele ɔvile Ahenle mɔɔ de belemgbunli ebia ne azo la asa fema ne anu.+ 8 Mekɛ mɔɔ ɔliele nwomamobɔleɛ ne la, tease abɔdeɛ nna ne nee mgbanyima 24 ne+ dule guale Boaneralɛ ne anyunlu, ɛnee bɛ nuhua ko biala lɛ haape nee nvutuke ahyɛnze mɔɔ ayilevuanlɛ ɛyi ye tɛkɛɛ la. (Ayilevuanlɛ ne le nwuanzanwuanzama ne asɔneyɛlɛ.)+ 9 Na bɛdole edwɛne fofolɛ bie+ kɛ: “Ɛfɛta kɛ ɛdie nwomamobɔleɛ ne na ɛwaye ɛyɛlɛ ne, ɔluakɛ bɛhunle wɔ na ɛvale wɔ mogya ne ɛdɔle menli ɛvile abusua nee aneɛ nee menli nee maanle biala anu+ ɛmaanle Nyamenle,+ 10 na ɛyɛle bɛ arelemgbunli+ nee ɛsɔfoma ɛmaanle yɛ Nyamenle ne,+ bɛbayɛ arelemgbunli+ na bɛanlea azɛlɛ ye azo.” 11 Akee menwunle ye na mendele anwumabɔvolɛma dɔɔnwo mɔɔ ɛbɔ ɛyia belemgbunli ebia ne nee tease abɔdeɛ ne nee mgbanyima ne mɔ la ane, na bɛ dodo le apenle apenle bulu bulu fane apenle apenle bulu bulu nee apenle apenle dɔɔnwo,+ 12 na bɛvale ɛnelɛ kpole bɛhanle kɛ: “Boaneralɛ ne mɔɔ bɛhunle ye la+ fɛta kɛ ɔnyia tumi nee anwonyia nee nrɛlɛbɛ nee anwosesebɛ nee enililɛ nee anyunlunyia nee nyilalɛ.”+ 13 Na mendele kɛ abɔdeɛ biala mɔɔ wɔ anwuma lɔ nee azɛlɛ ye azo nee azɛlɛ bo+ nee nyevile zo nee debie biala mɔɔ wɔ nu la ɛlɛka kɛ: “Nyilalɛ nee enililɛ+ nee anyunlunyia nee tumi ɛyɛ Mɔɔ de belemgbunli ebia ne azo la+ nee Boaneralɛ ne+ ɛdeɛ dahuu.”+ 14 Tease abɔdeɛ nna ne hanle kɛ: “Amen!” na mgbanyima ne mɔ dule guale na bɛzonlenle.